Ajokki vietynä sisälle yöksi takasi matkan jatkumisen huomenna\n1. päivä. Heinäkuun lämpimänä sunnuntaiaamuna v.1993 käynnistin fillarini Imatralla päämääränäni Pello tuolla Tornionjokilaaksossa noin 840 km:n päässä.\nEnsimmäisen päivän reitti kulki Puumalan ja Juvan kautta Virtasalmelle johon matkaa kertyi 144 km.\n-Siellä kävi sillä lailla että suuri leirintäalue oli palokuntanuorten kesäleirinä yksityiskäytössä johon muilla ei ollut asiaa! Asiasta kuulin Juvalla, joten olin jo osannut varautua tilanteeseen, mutta rohkenin olettaa, että kyllä sieltä yhdelle paikka löytyy. Jos ei muuta niin aidan ulkopuolelta.\n-Tulin portille puoli 9 illalla yli puolen vuorokauden polkupäivän tehneenä. Kerroin portinvartijalle asian, ja että jospa parin neliön vapaa nurmiläntti löytyisi. Hän ymmärsi asian epäröimättä ja lähti järjestämään asiaa. Tultuaan osoitti sadan metrin päähän, että tuolla on tilaisuuden vartijapoliisien koppi, sieltä järjestyy. Olihan turvallisen oloinen yö, eikä maksanut mitään. Nuori poliisimies vielä tarjoutui avittamaan teltan pystytyksessä.\n2. päivä. Aamulla selvisin niin aikaisin matkaan, että ketään muuta tuosta noin kahden tuhannen joukosta ei näkynyt. Matka jatkuu Pieksämäen kautta Suonenjoen ja Rautalammin kautta Istuinmäkeen josta tavoitin puhelimella silloin Konnevedellä asuneen Mauri -veljen,\njonka perheelle sitten ajoin 10 kilometrin lisälenkin yöksi. Toisen päivän matka 132 km.\n3. päivä. Kolmannen päivän aamuna jatkan matkaani pienehköjä teitä länteen kohti nelostietä. On ollut rattoisaa ajella pienehköjä- ja vaihtelevia teitä poikkipuolin maata. Nyt on muutaman kymmenen kilometrin päässä eurooppa 4:n, jota voin ajaa risteyksiä vahtaamatta 240 km. Ouluun, ja vieläpä Tornioon asti.\n-Ennen sitä on kuitenkin selvitettävä matkan pahin osa: Ahveniselta alkaa 20:n kilometrin pätkä remontin alla olevaa tietä, täysin myllättyä, irtosoraista ja -kivistä, jossa koneita väistellen pitää etsiä ajoväylänsä. Tuolta kurimukselta pelastaa eteen tupsahtava valtatien risteys. Nelostie kuitenkin yllättää kielteisesti: kuuman kesäisen iltapäivän ruuhkainen liikenne suorastaan haisee tervalle ja asfaltille, ja kapeahkon tien laitaan merkitty parinkymmenen sentin ajoliuska ahdistaa. Ajan sinä iltana vain pari tuntia Pihtiputaalle jossa yövyn hotellin pikkumökissa. Tähän sattuu samaan aikaan yksinäinen miespyöräilijä joka on matkalla Kolarista Helsinkiin. Hän valittaa kovaa vastatuulta, minä en, koska on päinvastainen suunta. Päivän ajo jää hieman alle sataan kilometriin.\n4. päivä. Aamulla matkaa jatkaessani tie tuntuu ystävällisemmältä kuin illalla: aamu on viileämpää, on vähemmän liikennettä ja päivän mittaan pikitien oloihin tottuu. Suunnilleen puolimatkan grouvissa Venetpalossa lipitän tätä varten itselleni lupaamani oluen. Putelia ostaessani kuulen radiosta tulevista sateista, ja pohjoisesta tuleva autoilija kertoo ajaneensa vuorokauden sateessa -huhhuh. Just sinne olen menossa! Sadetta ei kuitenkaan tule, ja ajankin sinä päivänä pahjanmaan lakeuksilla ja valtakunnan pisintä suoraa hulppeassa myötätuulessa 170 km. yöksi Ala-Temmekseen.\n5. päivä. Kun starttaan aamulla uskollisen ajokkini pikkumökin pihasta, on matkaa Ouluun jäljellä 30 kilometriä. Halusin nähdä betoniin valetun laivan ja löydänkin torille hyvin. Sattuu olemaan juuri 16.6., nimipäiväni, jonka kunniaksi käyn laivan kahvilassa virkistäytymässä. Viivyn lähistöllä pari tuntia ja pitäisi lähteä kohti Kemiä, mutta eipä tienviitat oikein osaa sopivinta tietä minulle kertoa, mutta sain alkumatkan oppaaksi matkastani kiinnostuneen nuoren miehen. Jonkin matkaa sitten itsekseni ajeltuani sain niskaani sen ennustetun sateen hyvin rankkana ja kylmänä. Huomasin ison tien reunaa rekkojen seassa vastatuuleen veivatessani kevyen sadeviitan hyödyttömyyden.\nKädet kohmeessa ja muutenkin viluisena kurvaan Yli II:n leirintäalueelle jossa nakersin vähät leipäpalaseni ulkona ja soitin Olhavalle johon vielä illan mittaan raahauduin. Mökissä väänsin lämpöä lisää ja ripustin vaatteet kuivumaan. Nyt ei ollut kivaa, ajoa vain 100 kilometriä ja huomisen sään ennusteet hyvin huonot.\n6. päivä. Yllätys yllätys. Aamulla herättyäni kuudelta sää on mitä herkistävin ja laittaudunkin reippain mielin matkaan kohti Torniota. Sateen jälkeisen aamun kosteus, vasten vasemmalta puolelta metsän välistä nousevaa aurinkoa häikäisee hienoudellaan, yön kosteus siivilöityy taianomaisen hentona väreilynä ohi häilyvissä koivuissa. Tunteen kaksinkertaistaa muisto eilisestä päivästä.\nTorniossa, juuri ennen siltaa olevassa risteyksessä häivähtää mielessä sama olo kuin aiemmin Viitasaarella nelostielle tullessani: ensi kerran on silmieni edessä osoitus matkani päämäärästä -tienviitta oikealle, PELLO 122 -. Tätä suorinta tietä en kuitenkaan käytä vaan koska tänne asti olen fillaroinut niin on pakko piipahtaa naapuriin. Poljen Haaparannan puolelle. Käyn Maakuntamuseossa varsin laadukkaasta taidenäyttelystä hankkimassa matkan kulttuuripläjäyksen ja jatkan siitä Kukkolaforsenin kuohujen kautta yöksi Harju-Gordeniin. Harju-Gorden on mukava, lakkautetun koulun miljööseen rakennettu matkailijoitten levähdyspaikka jossa myös suomenkielinen isäntä/emännöinti. Koko matkan ehdottomasti antoisimmalle päivälle kertyi mittaa 115 kilometriä.\n7. päivä. Päivän aluksi tein pienen sivupolkaisun Matkakoskella. Rattoisan vaihtelevassa säässä palaan Ylitorniossa Suomen puolelle. Matkan alkaessa olla lopuillaan, nautiskelen lopuista ajellen hissukseen. Aika pahan sadekuuron saan ohi viivyttelemällä napapiirin Tuomaanpajassa ostaen urakoinnin muistoksi mustan lerppalierisen huopahatun.\nSaavun retkeni päätepisteeseen Veijo -veljen talolle lauantai-iltana tuntia ennen kuin Anni ja Carita tulevat sovitulla tavalla autolla.\n--Seuraavana aamuna lähetän ajokkini bussissa kotiin ja jatketaan kolmistaan Matzdalla Levin ja Kuusamon kautta Imatralle. Tähän matkaan käytimme kolme päivää.


paras opetus ohjelma videoita ja Kampaamo esityksiä\nkirjoita Video Capelli\nNiille, jotka haluavat tehdä innovatiivinen kampa uksen ja haluavat ottaa inspiraatiota video, joka osoittaa innovatiivisia tekniikoita aliarvostusta, sivusto on ihanteellinen. Videot, jotka koskevat hiuksia, osoittavat erityyppisiä aliarvostusta: perinteisemmistä perinteisten ammatti tarvikkeiden käyttöön, videoiden taiteellisiin aliarvostuksiin, koska ne keskittyvät tiettyyn leikkaamiseen tai koska ne toteutetaan innovatiivisella ja alkuperäisellä tekniikalla. Videot hiustenleikkuu voi myös olla hetkiä todellinen näyttely, kuten ne kirjataan tapahtumissa kuten messuilla tai catwalkeilla jossa suurin suunnittelijat osoittavat, mitä he voivat tehdä. Erityisesti videot voivat myös olla äärimmäisiä aliarvostusta kuten ammattilaiset leikkaavat miekka tehdä show. Videoita, joissa puhumme hiukset voi myös olla Blogger opetus ohjelmia, jotka näyttävät, miten käyttää lisä varusteita tehdä taitos ja miten tyyli hiukset mennä ulos illalla.\nVideo Capelli, Kampaamo, hiukset, terveys, kauneus hoitolat, hius tyylit, kampaus, estetiikka, myynti, kaljuuntuminen, Video Capelli, hiusten putoamis, väritys, sunstrokes, balayages, meches, shatush, Deja-Vu, Video Capelli, Globelife, Fair kampaajille, hius tuotteita tuote merkkejä, Kampaamo sektori, Hiusten värjäys yritykset, ammatillinen Kampaamo tuotteiden valmistajat, valmistaa linjat kolmansien osapuolten, yksityiset etiketit, hius tarvikkeet, Video Capelli, kampaajille jälleenmyyjät, tukku kauppiaat hiukset tuotteet, jälleenmyyjät Kampaamo tuotteet, kampa ajat, kauneus hoitolat, markkina tutkimus hiukset muoti alan, hiusten pukeutuminen laitteet, hiukset tiedot, hiukset tiedot, Video Capelli, Uutiset Kampaamo tuotteet, huonekalu Kampaamo kaupat, tuonti vienti, kampa ajalla tarvikkeet


11.02.2013 • Sähkölamppu\n11.2.2013, Raakaöljyn hinta noussut kauhulukemiin\nRaakaöljyn hinta on tänään 88,8 euroa tynnyriltä, mikä on korkein hinta sitten syykuun 19. päivän.\nSyynä nousuun on yhtäaikainen euron hinnan putoaminen ja öljyn dollarihinnan nousu. Yleensä nämä ovat menneet samaan suuntaan ja kompensoineet toisensa. Nyt nousu on ollut nopea: kolmessa viikossa 7,1%.\nÖljyn vertailuhintana käytetty HOK-Elanto-ABC-hinta -5% nousi maanantaina kuitenkin “vain” puoli senttiä litralta hintaan 1,096 €/l.\nÖljyn myyjän katteesta kertova lämmitysöljyn hinnan suhde raakaöljyn hintaan on vain 2,07 eli matalin sen jälkeen, kun aloin tuota tilastoa kerätä syyskuussa. Keskimäärin suhde on ollut 2,17 ja korkeimmillaan 2,30.\nÖljyntoimittajan voi olla todella vaikeaa nostaa öljyn hintaa sähkön hinnan ollessa näin alhana. Suora sähkölämmitys on merkittävästi edullisempaa kuin öljylämmitys. Maanantain pieni korotus ei muuta vertailuhintaa 5,6 c/kWh, jota alhaisemmalla pörssihinnalla sähkö on öljylämmitystä edullisempaa. Helmikuun sähkön hinta tähän mennessä on ollut keskimäärin 3,9 c/kWh eikä se todennäköisesti nouse kuin tasolle 4,1 c/kWh vaikka säät kylmenisivät.\nSähkön hinta on ollut nousussa, mutta korotus on ollut pieni. Maanantain ja tiistai ovat kumpikin kuukauden siihenastisista hinnoista kalleimmat, mutta kuukausiennuste 4,1 c/kWh odottaa tällaisia lukemia loppukuuksi. Sähköntuotannossa eikä siirrossa ei ole mitään merkittäviä häiriöitä, Saksan lämpötilat ovat nousemassa plussan puolelle koko maassa ja Tanskan ja Saksan tuulivoimaloille odotetaan kohtuullista tuulta. Venäjältä tuodaan sähköä vain kohtuullisesti, mutta se on ilmeisesti sen takia, että Ruotsista saadaan riittävästi sähköä halvemmalla. Koko Pohjola on tiistainakin muutaman tuhannesosan tarkkuudella samassa hinta-alueessa, eikä Suomen hinta ole eronnut tuhannesosaakaan Pohjois-Ruotsista koko kuukautena. Sähkön hinnassa ei ole nähtävissä mitään, mikä nostaisi sitä olennaisesti ainakaan viikkoon.\nJos aikoo lähikuukausina tilata lämmitysöljyä, voi olla kuitenkin viimeiset hetket ennen hinnankorotuksia.\nKirjoittaja etuJulkaistu 11.02.2013 16.02.2016 Kategoriat markkinaraporttiAvainsanat öljyn hintaJätä kommentti artikkeliin 11.2.2013, Raakaöljyn hinta noussut kauhulukemiin


On kulunut melkein kaksi viikkoa edellisestä postauksestani. Nämä viikot ovat kuluneet aikalailla vain lukemiseen ja kirjoittamiseen, laiskotteluun ja hihhulointiin kotona. Muutamia koulujuttuja, kokeita ja tulevia päätöksiä mietiskellen. Tuntuu, että suurimman osan ajasta pyörin vain omissa maailmoissani, jossakin muualla.\nYksi päätös tässä nyt mainittakoon; olen päättänyt siirtyä kasvisruokavalioon, en nyt niin hitaasti mutta aika varmasti. Perheellä ollaan syöty muutenkin melko usein kasvisruokaa ja viikossa usein kolme, neljäkin kertaa kalaa. Lihan jättäminen pois on helppo homma, mutta raudan saannista täytyy huolehtia. Olenkohan koskaan ollut näin kiinnostunut ruuastani ja sen laittamisesta?\nAurinko taivaalta pilkistää ja väkisinkin kevättunnelma kurkkii jo oven takaa. On vasta tammikuu ja kaipaan lunta, pakkasen puremia poskia ja takkatuli-iltoja. Tarvitsen kunnon talven ennen kun voin unelmoida kesästä, tarvitsen kylmyyttä ja kynttilänvaloa.\nSumuisia perjantaiaamuja, auringonpilkkuja. Äkkipikaisuutta ja kattila kiehuu yli, välillä saa suututtaa. Vai saako?\nLauantaipäivän kävelylenkkejä jäällä ja extempore-kahvihetkiä sukulaisten luona. Perheiltoja ja herkullisia kaakaotaateleita. Niitä paahdettuja kikherneitä, teetä.\nAuringonlaskuja, Tove Janssonin Taikatalvi. Brysselin matkaopas ja kirjoituksentäyteinen (??) kahvihetki. Aino ja Janne Sibeliuksen ihastuttavat kirjeet.\nEn koskaan taivu, mutta taittua voin. Älä pohdi tätä liikaa vaan ajattele että minä rakastan Sinua. Rakkaus on elämä. Joskus lämpimänä syysyönä menemme ulos ja suutelemme. Sinä itket, itket minunkin puolestani, ja minä suutelen pois Sinun kyyneleesi.\n- Janne Ainolle\nMiriam'sissa kakkukahveilla, tanssiaismekkoja ja korttitelineitä. Kalenterimerkintöjä ja suunnitelmia tulevaisuuden varalle. Ja hei, se todellakin hahmottuu.\nUnimaailmoja ja unelmia, yrityksiä ja ideoita, inspiraatiota. Pariisi, lähdetäänkö heti?\nTunnisteet: elämä kuulumisia kuvia


Voimakortit - Tunnepolku\nEtusivu / Kauppa / Tuotteet / Voimakortit\nLuonto elvyttää, rentouttaa, tasoittaa rytmiä ja auttaa unohtamaan hetkeksi arjen huolet.\nVoimakorttipaketti sisältää neljä voimauttavaa luontokuvaa, veden, tulen, valon ja maan elementeistä.\nVoit laittaa kortin kalenterin väliin, jääkaapin oveen, työpaikan seinälle, lähettää ystävälle. Voit ottaa kortin käteesi ja mielikuvissasi siirtyä kuvan maisemaan, osaksi sitä ja maadoittua luontokuvan äärellä.\nKortin tausta on viivoittamaton.\nKirjoita ensimmäinen arvio tuotteelle “Voimakortit”


Täsmäsää Nioro du Rip - Foreca.fi\nMaailman sää> Afrikka >Senegal >\tNioro du Rip\nSää Nioro du Rip\nPuolipilvistä, illalla ajoittaista sadetta.\tKuluvan päivän ylin lämpötila on+37 astetta ja alin +27 astetta.\tVuorokauden sademäärä on yhteensä 1,2 mm.\nPuolipilvistä.\tHuomisen päivän ylin lämpötila on +35 astetta ja alin +25 astetta.\tVuorokauden sademäärä on yhteensä 6,6 mm.


Keskustelun 'Mitä mielessä? Aihe on vapaa' aloitti Uusperhesatu, 7 joulu 2018.\nOnko teillä kokemusta unikoulusta? Miten olette sitä toteuttaneet, minkä ikäisellä lapsella, ja ennen kaikkea, auttoiko se?\nMeillä alkoi eilen unikoulu kahdella pienimmällä lapsella (1 v 4 kk ja ihan kohta 3 v). Olen kertakaikkisen väsynyt siihen että he eivät nukahda muuta kuin viereen/kainaloon, ja pienempi vieläpä tarvitsee aikuista vierelleen pysyäkseen unessa. Olen niin kyllästynyt siihen että joka ilta (ja myös päikkäriaikaan) minä tai mies maataan pimeässä makuuhuoneessa lasten välissä. Meillä ei ole pariin vuoteen ollut minkäänlaista yhteistä aikaa edes lasten nukkuessa, ja nyt sain siitä kerta kaikkiaan tarpeekseni.\nOn tuntunut hankalalta aloittaa unikoulua, kun en oikein ole tiennyt, mistä edes lähteä liikenteeseen. Kaikissa ohjeistuksissa tunnutaan olettavan, että lapsella on edes jonkinlainen taito yksin nukkumiseen tai edes omassa sängyssä olemiseen. Meillä ei ole kumpaakaan, joten tuntui pitkään ihan mahdottomalta lähteä purkamaan tilannetta. Nyt kuitenkin käytiin tiistaina neuvolassa juttelemassa ja saatiin vähän ohjeita, joita eilen lähdettiin toteuttamaan.\nTuotiin makkariin lapsille sängyt (muualle ne eivät valitettavasti mahdu) ja mies laittoi lapset niihin. Ajateltiin, että hän kohtaa ehkä vähemmän vastustusta kuin minä, koska tällä hetkellä olen lapsille se ykkönen. Alkuun lapset huusivat kuorossa, ja mies rauhoitteli heitä puheella ja silityksellä. Jossain vaiheessa he nukahtivat, mutta yö oli kyllä todella katkonainen. Pienempi itkeskeli vähän väliä, ja aamuyöllä isompi aloitti saman. Vaati päästä kainaloon, mutta ei annettu periksi. Seitsemän maissa hän nukahti uudelleen ja nukkuikin sitten yhdeksään asti. Itse sain nukuttua nelisen tuntia ja senkin hyvin katkonaisesti, sillä heräsin olohuoneessa jokaiseen itkuun.\nNyt laitoin pienemmän päiväunille, mikä sujui yllättävän helposti. Pari ihan pientä protestia, ja sitten hän nukahti. En edes koskenut häneen, lauloin vain. Toivottavasti hän myös pysyy unessa, ja toivottavasti yötkin alkaisivat pian helpottaa.\nToiveissa on, että lapset oppisivat rauhoittumaan ja nukahtamaan aluksi ilman kainalopaikkaa ja muuta kosketusta ja myöhemmin ihan itsekseen. Tällä hetkellä tuntuu että siihen on vielä piiiitkä matka, mutta ensimmäinen askel on nyt otettu.\nUusperhesatu, 7 joulu 2018\nJa mitään huudatusunikoulua emme siis harjoita, vaan sellaista, että nukuttaja istuu tuolilla lasten sänkyjen vieressä ja jos lapset itkevät, rauhoittelee heitä puheella ja/tai silityksellä tai taputtelulla, mutta ei ota viereen nukkumaan. Pyrkimys on, että lapsi ei nukahtaisi silitykseen, vaan rauhoittumisen jälkeen silitys lopetetaan. Tämä siksi, että silityksestä ei tulisi uusi uniassosiaatio, vaan lapsi oppisi pikkuhiljaa rauhoittumaan ja nukahtamaan itse.\nVähän myöhemmin aletaan siirtää tuolia aina kauemmas sängyistä niin, että lopulta nukuttaja pääsisi pois huoneesta ja lapset nukahtaisivat itse.\nMeillä meni ensimmäinen vuosi tissi suussa nukkuen ja omaa aikaa tai parisuhdeaikaa ei kerta kaikkiaan ollut yhtään. Vauva kyllä nukkui hyvin, mutta itsellä rupesi pää leviämään, kun ei saanut mitään tehtyä ja olkapääkin rupesi jäätymään ainaisesta vasemmalla kyljellä nukkumisesta.\nOtin asian lopulta puheeksi neuvolassa ja lääkäri laittoi lähetteen lastenpsykiatrian polille. Eipä mennyt aikaakaan, kun sieltä tuli käymään oikein mukava sairaanhoitaja meille kotiin. Poika ihastui häneen kertaheitolla. Saatiin ohjeet unikoulun toteuttamiseen ja henkinen tuki oli puhelinsoiton päässä.\nEtukäteen olin myös sitä mieltä, että mihinkään huudatukseen me ei ruveta, mutta ruvettiinpa kuitenkin, kun meille vakuutettiin, ettei siitä ole lapselle haittaa. Pojallamme on erittäin kova ääni, joten hankimme peltorit. Päätimme hoitaa unikoulun yhdessä, toisiamme tukien. Ohjeena oli siis, että poika laitettiin omaan sänkyyn ja itse piti käydä makaamaan ja näyttää mallia, miten nukutaan. Hoitaja muistutti hengittämään rauhallisesti. Käden sai laittaa pinnojen välistä ja tarvittaessa vähän taputella peppua. Yksin ei ollut tarkoitus jättää lasta.\nEkana yönä poika huusi yhteensä kahdeksan tuntia, välillä torkkui istuallaan tai jopa seisaallaan ja sitten havahtui taas huutamaan. Miehellä petti jossain vaiheessa pokka ja itselläni meinasi mennä häneen hermot. Olisi tehnyt mieli vain ottaa poika rinnalle, mutta en antanut periksi. Oltiin ihan romuna seuraavana aamuna, mutta hoitaja sai vakuutettua, että pahin oli takana. Ja niinhän se olikin; seuraavana yönä poika huusi vain 1,5 tuntia. Nukahti kyllä muutamana iltana istualleen, niin että hänet piti laittaa siitä makuulle.\nHoidin unikoulun ekan yön jälkeen yksin. Taisi mennä viikko, kun poika yllättäen nukahti saman tien kun laskin hänet sänkyyn. Se tuntui suorastaan ihmeeltä! Eikä hän tosiaankaan traumatisoitunut unikoulusta, päinvastoin. Tuntuu kuin hän olisi nyt päivisin virkeämpi sekä oikein luottavainen ja iloinen.\nNykyään tehdään niin, että minä imetän pojan olohuoneessa ja sen jälkeen mies kantaa hänet sänkyynsä. Joskus on vähän vastustusta, usein nukahtaa tosi nopeasti ja helposti. Pitää osata katsoa, milloin lapsi on sopivan väsynyt. Iltarutiinit meillä on aina samat.\nOllaan suotu pojalle se, että kun hän herää viiden aikaan aamulla, niin sitten otan hänet vielä kainaloon jatkamaan unia. Usein hän nukkuu siinä vielä nelisen tuntia. Meillä se on toiminut hyvin. Jossain vaiheessa siirretään hänet omaan huoneeseen nukkumaan, silloin ajateltiin käyttää tuota tuolitaktiikkaa.\nMä assosioin huudatusunikoulun sellaiseen, että lapsi huutaa yksin huoneessaan ja sinne mennään ehkä joskus vartin jälkeen. Se, että ollaan samassa huoneessa, on mielestäni eri asia ja paljon lempeämpi tapa "huudattaa".\nMeillä meni toinen unikouluyö jopa pelottavan hyvin. En usko, että tämä voi jatkua näin helposti. :D\nMies laittoi taas lapset sänkyihinsä, ja siitä seurasi vain pientä protestia pienemmän taholta. Kumpikin nukahti nopeasti ilman silittelyjä tms. Ja kumpikaan ei itkenyt KOKO YÖNÄ! Tai pienempi taisi pari kertaa vähän parahtaa, mutta rauhoittui heti. Kuiskasin omasta sängystäni käsin "shhhh" enkä joutunut edes nousemaan. Sitten joskus 6.30 isompi havahtui ja nyyhki vähän, halusi peiton paremmin päälleen - ja nukahti sitten uudestaan. Molemmat nukkuivat vähän yli kahdeksaan!\nVarmaan on vielä yöitkuja luvassa, mutta ihanaa, että jo toinen yö sujui näin hyvin.\nKaikkien kolmen kanssa oon toteuttanut Pehmeä matka höyhensaarille-kirjan lempeää irroitusmenetelmää, jolla opetin vauvan pois tissille nukahtamisesta.\nJa myöhemmin sopivassa vaiheessa oon jättänyt yösyötöt kokonaan pois ja antanut vain vesihuikkaa yöllä, jos tarvii. Tassuttelu-unikoulua, ei mitään huudatusta.\nMäkin kokeilin sitä Elizabeth Pantleyn tissistä irroitustekniikkaa, mutta ei toiminut. Harmi. Poika hamusi tissin saman tien takaisin suuhunsa ja havahtui hereille, jos yritin jemmata sen. Samoin jos onnistuin nousemaan vierestä pois, niin muutaman minuutin päästä heräsi huutamaan. Vuosi sitä lajia riitti ja viimeinen niitti oli se, kun poika putosi kerran sängystä kaikista barrikadeista huolimatta, kun olin noussut iltapalalle.\nTassuttelu oli meillä ihan huono vitsi, poika ärsyyntyi siitä tosissaan.\nEn mäkään kyllä pystyisi jättämään yksin huutamaan. Voisi kuvitella, että siitä tulisi tosi turvaton olo.


Arcticon Companion: Keikka-arvostelu: Hasse Walli Varissaaressa\nKeikka-arvostelu: Hasse Walli Varissaaressa\nNäin hiljattain kaupungilla mainoksen: Rock&Food -tapahtuma Kotkan Varissaaressa, pääesiintyjänä Hasse Walli. Oikeasti!\nSinne oli pakko mennä. Teille, jotka putositte kärryiltä, suosittelen hyllystäni löytyvää Appe Vanajaksen kirjaa Hehkuva kitara. Se on Hassen elämänkerta nimittäin.\nHasse Walli on aloittanut 1960-luvulla Suomen ensimmäisen aallon rautalankayhtyeissä, mm. The Typhoonsissa, Islandersissa ja myöhemmin Jormasissa (kysykää isältänne jos lyö tyhjää!). Hasse hankki Briteistä bluesvaikutteita, jotka tulivat esiin mm. Blues Sectionissa. 1970-luvulla mies soitti mm. Paroni Paakkunaisen unisonossa ja tietenkin vuosikymmenen legendaarisessa proge-suunnannäyttäjässä Piirpaukessa. Kotka-teemaan sopivasti hän oli perustamassa taistolaishengessä Punainen lanka -yhtyettä. Kun nämä setit sitten kuivuivat kasaan Walli lähti Afrikkaan. Siellä syntyi monenlaista, mutta jälkipolvien on etenkin syytä tuntea Senegalilaislähtöinen ja -vaikutteinen Asamaan (eli taivas).\nKaiken tämän ohella Walli on kuitenkin pysynyt kiinni myös siinä musiikissa, joka hänet sai aikanaan polvilleen. Tämä on blues-rock Jimi Hendrixin tyyliin soitettuna. Ja tätä musiikkia hän nyt oli Varissaareen tullut soittamaan.\nHasse soitti yksin, ilman taustaa, mikä toi todella raa'alla tavalla bluesin sydämen esiin. Vaikka soittimena oli Fender Stratocaster Englin styrkkarin läpi, oli soitannassa ja laulussa sitä deltabluesin alkukantaisuutta, joka vain vetoaa meihin bluesjamppoihin aina.\nBiisit olivat pääsääntöisesti vanhoja bluesstandardeja, mikä ehkä vähän jäi alkuun minua hämäämään, sillä eihän kaveri ole Chicagosta. Tämä onkin se yksi ja suuri ongelma bluesissa nykyään. Se on pitkälti historiaa ja entistä musiikkia; bluesin koti on tätä nykyä Yhdysvaltain National Archives.\nSilti täytyy todeta, että kitaran kanssa Walli on vähintäänkin yhtä mestarillinen kuin pikkuveljensä, surullisen hahmon proggari, Pete Walli.\nKun Walli sitten keikan loppua kohti nosti tehoa, Voodoo Chile (Slight Return) ja Hey Joe -kappaleilla, on todettava, että tuskinpa Suomesta paljoa sielukkaampia Henkan lainaajia löytyy, kuin tämä Henkan Kultsalla aikanaan nähnyt veteraani.\nTämä oli kitaristin keikka, ja varmaan yleisön onnellisimpia olivat kitaristit. Seurueeni keikka jätti nimittäin selvästi kylmemmäksi, mutta minkäs teet, kun on suru puserossa ja kitara laulaa!\nLähettänyt Aaro Sahari klo 18.00\nTunnisteet: arvostelut, Hasse Walli, musiikki\nHyvin bongattu! Piirpauke = mad props\n13. heinäkuuta 2009 klo 22.09\nKantrille se lentoyhtiökin taipuu\nKeikka-arvostelu: Deep Purple Kotkan kantasatamass...


Nights of Northern Lights - Inari-Saariselkä\nNights of Northern Lights tarjoaa monipuolista ja laadukasta majoitusta sekä aktiviteettivälineiden vuokrausta keskellä arktista luontoa, Suomen ja EU:n pohjoisimmassa kylässä Nuorgamissa. Meillä voit nauttia luonnon rauhasta ilman suurten lomakylien ruuhkia. Kaikki majoituksemme ovat uniikkeja ja niissä on huomioitu se, että revontulien ja ympärillä olevien maisemien katselu on mahdollisimman nautinnollista ja voi tapahtua vaikka suoraan kylpyaltaasta, sängyltä tai sohvalta käsin. Meillä pääset myös yöpymään Suomen pohjoisimmassa Aurora Hut -iglussa, joka on uskomaton elämys, jota et unohda.\nKun haluat lähteä liikkumaan, Kaldoaivin erämaa kutsuu retkeilemään lukuisine mahdollisuuksineen. Voit liikkua jalkaisin, hiihtäen, lumikenkäillen, pyöräillen, veneellä, kanootilla tai vaikka moottorikelkan ja reen kyydillä. Tarvittaessa saat kauttamme luontoa tuntevan oppaan sekä vinkkejä retkillesi.\nMajoitusyksikkömme sijaitsevat yhden Euroopan parhaimman lohijoen Tenon vierellä, joten kesällä mahdollisuutesi saada unelmiesi kalasaalis voi olla vain yhden heiton päässä. Puhdasvetisistä tunturijärvistä ja -lammista pääset pilkkimään talvellakin.\nSijaintimme on vain muutaman kilometrin päässä Norjasta ja Jäämereltä, jonne voit tehdä päiväretkiä tai halutessasi jatkaa lomaasi Norjan puolella pidempäänkin. Norjassa voit kokeilla esimerkiksi kuningasrapujen kalastusta.\nNights of Northern Lights on kohde, jossa viihdyt taatusti pidempäänkin jokaisena vuodenaikana. Tule kokemaan ainutlaatuinen arktisen luonnon rauha!


Muusikoiden.net - Keskustelu - Erykah Badu\nAihe: Erykah Badu\nKuuntelin pitkästä aikaa Badun viimeisintä levyä Wold Wide Underground. Se olikin parempi mitä muistin. Jotenkin olin pettynyt silloin kolme vuotta sitten, mutta nyt en tiedä kyllä miksi.\nUusin ei kuitenkaan yllä aikasempien tasolle. Oma suosikkini on Mama's Gun. Todella monipuolinen soulalbumi! Avausbiisi Penitentiary Philosophy on kunnon pommi!\nYlistetty debyytti on myös todella hyvä ja samoin se melkein heti perään tullut Live.\nAika lailla samat kommentit - Mama's Gun on hienoin, Baduizm mainio debyytti ja World Wide Underground pettymys joka myöhemmin kuullostikin paremmalta (joskaan ei ihmeelliseltä)...\nMuita en olekaan kuunnellut kuin Mama's Gunia kun oli joskus lainassa, mutta se olikin ihan hullun kova levy. Eikä vähiten siitä syystä että ?uestlove soittaa rummut. Pitää kyllä tässä lähiaikoina käydä hakemassa omaankin hyllyyn.\nMukavan persoonallinen nainenhan tuo on.\nMama's Gun mullakin ainut minkä olen kuullut, ja on se hyvä. Seuraavaksi varmaan kannattaisi sitten se debyytti hommata?\nLempi naislaulajiani. Baduizm on oma suosikkini, Mama's Gun on myös ihan jees ja ei tuo Worldwide Undergroundkaan huono levy ole, vaikkei noiden edellisten tasolle ylläkään. Sopivan letkeää musiikkia.\nToi WWU on mulla kuulematta. Baduizm ja etenkin Mama's Gun miellyttivät kyllä.\nSamat ajatukset on itellänikin. Baduizm on kyllä hemmetin kova lätty, sopivan persoonallinen eikä ylituotettu.\nMuutaman biisin on rumpuope kuunteluttanu. Pitäisi saada enemmän, mutta ainakin ne mitä olen kuullut ovat hemmetin hyviltä vaikuttaneet.\nHi five Ali G tyyliin :)\nMonesti on käynyt niin, että kun joku artisti on tehnyt lähes täydellisen levyn, niin seuraava on ollut pettymys. Ja myöhemmin kuitenkin sitten ok. Ilmeisesti odotukset on ollut aivan liian korkealla.\nBadun keikka oli Porissa silloin Mama's Gun kiertueella todella kova! Enpä tiedä voiko siitä laittaa paremmaksi tuollaisen nykyaikaisen soulin osalta.\nTässä vielä pari linkkiä live-videoihin:\n09.09.2006 11:55:24 (muokattu 09.09.2006 11:59:16)\nTämäkin on loistava, Next Lifetime:\nKuten myös, Appletree:\n30.03.2010 20:03:04 (muokattu 30.03.2010 20:10:53)\nHuom! Olet kirjoittamassa yli 1298 päivää vanhaan ketjuun!\nTästä huolimatta, uusi levy New Amerykah Part Two (Return Of The Ankh) oli vuotanut nettiin ja en malttanut olla imaisematta. Hyvältähän tämäkin kuulostaa, varsinkin Turn Me Away (Get Munny) on ihan mielettömän letkeä biisi.\nE: löytyy näemmä Youtubestakin jo: http://www.youtube.com/watch?v=67Jn3pcc178\nTälläinen öööh... nakuvideo myös tarjolla uudelta levyltä:\nI spent my entire childhood wishing that I was older. Now Im older and this shit sucks.\n05.04.2010 21:30:43 (muokattu 05.04.2010 21:31:06)\nKarlsson: Tälläinen öööh... nakuvideo myös tarjolla uudelta levyltä:\nTuostahan kohistiin eritoten Amerikassa tuossa edellisviikolla, kun se nettiin pamahti. Eli periamerikkalaiseen tyyliin, koska videossa näkyy lapsia, he nyt sitten traumatisoituivat tuon hyllyvän peffan nähtyään. Jopa nti Badu puntaroi Twitterissään, että voi kauhia, toivottavasti eivät nyt järkyttyneet loppuelämäkseen. Ja olihan sitä joku läski mamma syytteenkin nostanut.\nMun mielestä aika (p)onneton esitys. Nti Badun poliittinen (tai mikä lie) kannanotto tai muu pointti ei kyllä välity, vaan videosta tulee päällimäisenä vaikutelmana vain kömpelön tekotaiteellinen viuhahdusvideo. Ja onko kliseisempää tapaa yrittää saada viesti "kuoriudun uudestaan kuin feeniks-lintu", kuin riisuutumalla alasti?\nMitä biisiin tulee, niin sehän on ihan sitä samaa Badua, mitä on kuultu tässä viime vuodet. Eli hyvä biitti ja sointuprogressio, ja sitä samaa oUUuuU-Badu-joikailua siihen päälle.\nMama's Gun on edelleen se levy millä palat loksahtaa kohdalleen. Siinä edellisessä New Amerykahissa oli jotain hyviä juttuja, kuten biisi "Honey", mutta kyllä taitaa ne parhaat jutut löytyä tosiaan sieltä 2000-luvun alkupuolelta.\nTaas vastarannankiiskenä, mutta olen ihmetellyt rouva Badun menestystä siitä asti kun näin hänet Bob Marley-tribuutti-dvd:llä vuosia sitten.\nBadulla on varmaan tärkeä sosiopoliittinen agenda ja tämä neo-soul tuntuu olevan keskittynyt kimurantteihin melodiakulkuihin, mutta hattua nostan, jos tuota alavireistä jollotusta pystyy kuuntelemaan albumillisen.\nOlen tässä kuunnellut Badua jonkin verran spottiksella ja mieleni tekee antaa oldskool-vaihtari, joka jotenkin vastaisi Badun haasteeseen.\njotkut tykkää, jotkut ei. Itse tykkään todella paljon oikeassa mielentilassa\nOnpas muuten tosi keväinen ja piristävä tää New Amerykah Pt. 2. On se ihana nainen.\nErykah on munkin lempi laulaja, harmi etten tunne ketään muita joihin hänen soulinsa uppoaisi. Lempi kappaleeni on Soldier, levyltä New Amerykah pt.1\nKumma kyllä, ensimmäisen kerran kuulin hänestä vuosi sitten MTV:llä, hassua, näköjään sielläkin osataan joskus hyvääkin musiikkia laittaa soimaan!\nHuom! Olet kirjoittamassa yli 1766 päivää vanhaan aiheeseen!\nTiukkaa kamaa kyl gimma tehnyt, ku tuotantoon ny viime aikoina tutustunut. Kaks ekaa on kyl 'tummoisia kokonaisuuksia.\n20.02.2018 10:42:03 (muokattu 20.02.2018 10:43:14)\nJuuri hetki sitten Tuubi tarjosi tämmöisen herkkupalan. Erityisesti Badun tuplatriplalaulusta saa hyvät virneet loppupäiväksi.\nGregory Porter-duettoa odotellessa.


Lauri Jormanainen – Lauri Jormanainen\nTekijä: Lauri Jormanainen\nLauri Jormanainen 20 huhtikuun, 2022 Paikalliset, Politiikka0 comments\nMyönsimme eilen kaupunginhallituksessa eron kaupunginjohtaja Jere Penttilälle irtisanoutumisilmoituksensa johdosta. Hän siirtyy johtotehtäviin yksityiselle sektorille. Siirto on harmittava kaupungin kannalta, niin pidetty Jere on ollut henkilöstön ja muidenkin tahojen keskuudessa. Samalla on onniteltava Jereä ja todettava, että kyseessä on ammatillisesti varmasti hyvin kiinnostava mahdollisuus! Ehkä sitä, että meiltä rekrytoidaan kaupunginjohtajia, voidaan pitää muidenkin ylimpien viranhaltijoiden ja […]\nLauri Jormanainen 6 maaliskuun, 2022 Hyvinvointi, Politiikka0 comments\nTänään kävi niin, että Hämeen Sosialidemokraattien piirikokous valitsi minut esitettäväksi Kanta-Hämeen historian ensimmäiseen aluehallitukseen. Varsinaiset valinnat tehdään tiistaina 8.3.2022 pidettävässä ensimmäisessä aluevaltuuston kokouksessa.Suuret kiitokset jo tässä vaiheessa luottamuksesta ja kiitokset tukensa aluevaaleissa antaneille.\nLauri Jormanainen 25 helmikuun, 2022 Politiikka0 comments\nMoni on joutunut tänään vaikean paikan eteen. Mitä ajatella Ukrainan tilanteesta ja miten itse pitäisi reagoida vai pitäisikö. Tässä omia ajatuksia tuoreeltaan: 1. Puhu lasten kanssa tilanteesta. Lapset ovat saaneet aamusta asti monenlaista tietoa tilanteesta omissa viestiryhmissään, TikTokissa jne. Niinkuin meidän aikuistenkin, on lasten mahdotonta ymmärtää mistä kaikki johtuu ja mitä tulee tapahtumaan. Lapset saavat […]\nLauri Jormanainen 27 tammikuun, 2022 Hyvinvointi, Politiikka1 comment\nKohti uusia haasteita. Tulin valituksi Kanta-Hämeen hyvinvointialueen valtuustoon. Eilen tehdyssä tarkistuslaskennassa tuli vielä yksi ääni lisää vaalipäivänä suoritettuun laskentaan verrattuna ja lopullinen äänimääräni on 328. Suuret kiitokset kaikille luottamuksesta! Valmisteleva työskentely alkaa osaltani ensi viikolla, ja maaliskuussa käynnistyy varsinaiset kokoukset. Jos tulee vastaan kokemuksia tai näkemyksiä alueen sote-palveluihin tai pelastustoimeen liittyen, olkaa rohkeasti yhteyksissä.\nMielenterveyden ongelmiin aiemmin kiinni\nLauri Jormanainen 21 tammikuun, 2022 Hyvinvointi, Politiikka0 comments\nOlemme kuulleet nuorten henkisen pahoinvoinnin lisääntyneen viime vuosina, ja tämä näkyy mm. lasten ja nuorten psykiatrian palvelutarpeen lisääntymisenä. Jonot ovat kasvaneet ja ongelmat usein kroonistuneet, jolloin tarvitaan pitkäaikaista erikoissairaanhoitoa. Kanta-Hämeen Tulevaisuuden sosiaali- ja terveyskeskus -hankkeessa korostetaan mielenterveys- ja päihdetyön osalta ennaltaehkäisyä ja saatavuuden paranemista. Tämä tarkoittaa jatkossa ko. palveluiden painottumista yhä enenevässä määrin perustasolle. Riittävät resurssit ja […]\nNäkökulmia Lasten ja nuorten talon päätökseen (Riihimäen kaupunginhallitus 14.12.2021)\nLauri Jormanainen 15 joulukuun, 2021 Paikalliset, Politiikka0 comments\nPeltosaaren, ja koko Riihimäen itäisen alueen palvelut ovat keskusteluttaneet viime aikoina kovasti Lasten ja nuorten talon ollessa käsittelyssä kaupunginhallituksessa ja lautakunnissa. Keskustelun monimuotoisuus on ollut ymmärrettävää, onhan kyseessä Riihimäen kehittymisen kannalta todella merkittävä asia. Päättäjät ovat olleet vaikean paikan edessä, kun pitäisi rakentaa toimivaa kaupunkiympäristöä vuosikymmeniksi eteenpäin. Kuten lähivuodet ovat näyttäneet, muutokset voivat olla todella […]\nLauri Jormanainen 13 joulukuun, 2021 Politiikka0 comments\nKanta-Hämeen sosialidemokraattien aluevaalistartti järjestettiin Hämeenlinnassa lauantaina 11.12.2021. Tilaisuuteen toi puoluejohdon terveiset SDP:n 1. varapuheenjohtaja, kansanedustaja Niina Malm. Aluevaaliehdokkaiden esittelyssä kävi selväksi, että SDP:lta löytyy Kanta-Hämeessä erittäin monipuolinen ja asiantunteva ehdokasjoukko. Sosiaali- ja terveyspalvelut sekä pelastustoimi ovat meille kaikille välttämättömiä palveluita, joten on tärkeää, että niistä osataan pitää huolta myös jatkossa. Keskeisessä asemassa on henkilöstön hyvinvointi […]\nLauri Jormanainen 28 marraskuun, 2021 Politiikka0 comments\nHämeen Sosialidemokraatit ovat valinneet minut maamme historian ensimmäisiin aluevaaleihin ehdokkaksi. Suuri kiitos luottamuksesta. Hyvinvointialueet vastaavat sosiaali- ja terveyspalveluiden ja pelastustoimen järjestämisestä ja päättäjien tehtävä on turvata yhdenvertaiset, laadukkaat ja kattavat palvelut. Itsellä on motivaatio korkealla kaikkeen tähän, joten hienoa päästä mukaan ehdolle! Pidetään huolta toisistamme.


Tiedotteet - Lapin maakuntarajan sulkeminen poikkeusoloissa | Adressit.com\nLapin maakuntarajan sulkeminen poikkeusoloissa\nHei, muistutan allekirjoituksen vahvistamisesta sähköpostin kautta. Muutoin allekirjoitus ei tule näkyviin adressiin. Adressi on kolmanneksi suosituin adresseista perustamisen jälkeen. Lisäksi sitä on jaettu yli 700 kertaa facessa. Yhdessä voimme vaikuttaa poliittiseen päätöksentekoon, ja nyt vielä kun on aikaa, täytyisi toimia, että terveydenhuollon resurssit riittävät.Poikkeusoloissa kaikessa suunnittelussa, tavarantoimituksessa, varautumisessa yms. laskelmat tehdään aina vakituisen asukasluvun pohjalta, siksi oman maakunnan ulkopuolelle suuntautuva mökkeily aiheuttaa automaattisesti kestävyysvajeen resurssien riittävyyteen, olipa kyse hengityskoneista tai vessapapereista. Kiitoksia aktiivisuudestanne! Ystävällisin terveisin Birgitta Eira\nLisää adressi "Lapin maakuntarajan sulkeminen poikkeusoloissa" tähän luetteloon\nKoko ajalta 5957 5870\n24 tuntia 1253 1234\nKoko ajalta 512 499


Kultakutri ja kolme karjua: DC-Fixausta\nTerveisin Kultakutri klo tiistaina, kesäkuuta 17, 2014\nKorukopan Eija 17. kesäkuuta 2014 klo 23.49\nTuohan oli kiva ilmeenkirkastaja!\nKikke 17. heinäkuuta 2014 klo 16.15\nMÄ oon tuota muovia salaisesti haaveillut kans koklaavani meijän tummiin keittiötasoihin ;)\nOnko sulla tosta kokemusta toimiiko se pitemmän päälle??\nKultakutri 29. heinäkuuta 2014 klo 22.49\nMä oon n. vuosi sitten laittanut muovia myös meidän vessan tasoihin. Siellä se on ainakin pysynyt loistavasti, vaikka vettä roiskuu jne. Keittiötasoista ei oo kokemusta, kun tämäklin taso on näin korkealla, ettei siinä sillain työskennellä. En kyllä tiiä miten tosiaan toimii työtasolla, varmaan saa aika varovainen olla puukon kanssa heiluessaan, ettei tuu heti viiltoja...


Viimeinen vuosi kaksikymppisenä - Metti Forssell\nTänään täytän 29 vuotta eli viimeinen vuosi kaksikymppisenä alkaa. Tuntuu tosi hassulta ja hurjalta, miten nopeasti tämä vuosikymmen on mennyt. Siis juurihan vasta muutin 19-vuotiaana Helsinkiin. Intoa ja jännitystä täynnä, mitä elämä toisi tullessaan. Nyt tuostakin hetkestä on jo kymmenen vuotta – hurjaa! Aika on mennyt valtavan nopeasti, mutta paljon on kyllä kerennyt tapahtuakin näiden vuosien aikana. Tapasin Miklun, menimme naimisiin ja meille on syntynyt kaksi ihanaa lasta. Minun kaksikymppisvuosikymmen on sujunut ehkä aavistuksen poikkeuksellisella tavalla moniin muihin parikymppisiin verrattuna, mutta olen onnellinen ja kiitollinen jokaisesta vuodesta ja tapahtumasta elämässäni. Näin sen pitikin omalla kohdallani mennä, siihen uskon.\nOlen onnellinen ja kiitollinen perheestäni ja asioista, joita olemme saaneet kokea nimenomaan perheenä. Olen kiitollinen, että saan olla äiti kahdelle lapselleni. Äitiys on kasvattanut minua ihmisenä valtavasti (niin iso clichee, mutta niin totta!) ja opettanut minulle paljon eri elämän asioista. Olen myös todella iloinen siitä, että viimeiseen vuosikymmeneen on mahtunut paljon muitakin asioita, kuin vain vauva-arkea ja huonosti nukuttuja öitä. Vuosiin mahtuu paljon (!) ystävien kanssa vietettyjä hetkiä, ihania reissuja, rakastamaani työtä, itsensä toteuttamista sekä kahdenkeskistä aikaa puolisoni kanssa. On uskomattoman hienoa (ja olen ylpeä siitä), että voin hyvillä mielin katsoa aikaa ja elämääni taaksepäin todeten, että olen pystynyt nauttimaan elämästäni todella paljon. Elämäni yksi tärkeimmistä ohjenuorista onkin, että yritän aina koota ja rakentaa elämääni mahdollisimman täyteen ihmisiä ja asioita, joista todella nautin ja jotka tuovat minulle ja perheelleni iloa. Eihän elämä aina pelkkää ilakointia ole, mutta omilla valinnoilla ja asenteella on todella iso vaikutus elämänlaatuun.\nNyt menen nauttimaan päivästä perheeni kanssa. Suunnitelmissa olisi suunnata puistoon piknikille!\nYksi toive minulla kuitenkin olisi teille: Jos vain jaksatte tai haluatte, olisi aivan mahtavaa kuulla ja oppia jotain teistä! 🙂 Olen todella pitkään halunnut toteuttaa sellaisen postauksen, jossa pääsisin vähän paremmin tutustumaan teihin ihaniin lukijoihin. Tuntuu ajoittain hassulta kirjoitella ja toteuttaa postauksia blogiini suurelle yleisölle, josta en kuitenkaan kovinkaan paljon tiedä. Jos siis vain yhtään tuntuu itsestä mukavalta, olisin todella kiitollinen, jos voisitte kommentoida tai kertoa jotain itsestänne tämän postauksen kommenttikenttään. Olisi ihana päättää synttäripäivä illalla lukemalla hieman teistä. Sana on vapaa! <3\n← Fiksusti auringossa\tVarmoja valintoja sekä isoja kysymysmerkkejä →\nOnnea! Kiitos pirteistä päivityksistä, teidän elämää on mukava seurata. Itse olen tänä vuonna 40 täyttävä kolmen tytön äiti. Lapset ovat 14-, 10- ja 5-vuotiaat. Olemme mieheni kanssa olleet yhdessä tänä vuonna 20 vuotta ja naimisissakin 15. Olemme saavuttaneet paljon yhdessä, siitä olen onnellinen. Elämä on kiireistä ja pyörii töiden ja lasten harrastusten ympärillä. Välillä nyt poikkeusaikana olen miettinyt, että miten onkaan ehditty kaikkialle, kun juuri vapaapäiviä ei ole ollut. Meille tämä korona-aika tuli siis hieman pysäyttämään arkea, eikä ole haitannut yhtään. Toki nyt alkaa jo kaivata normaaliakin elämää. Jotta elämä ei harrastuksineen olisi liian helppoa, teen vielä kolmivuorotyötä kätilönä ja koirakin otettiin vuosi sitten sulostuttamaan arkea. Vauhdikasta on, mutta mitään en vaihtaisi. Aurinkoista kesää teidän perheelle!\nMä olen seuraillut sun blogia ja instagramia jo monta vuotta. Rakastan sun tyyliä ihan mahottomasti ja koen, että meidän molempien pukeutumisessa on paljon samaa. Silloin tällöin bongaankin sun asukuvista samoja Zaran vaatteita kuin mitä mun vaatekaapissakin jo on, hahah. Vaikka olen ajatellut, etten ole kovin äidillinen(?) tyyppi, olet avannut ihan uuden näkökulman minulle perhe-elämästä. Ennen ajattelin, että ei lapsia mulle, mutta ehkä sittenkin joskus. Varsinkin nyt, kun on tosi ihana kumppani vierellä.\nKuka mä sitten olen? 24-vuotias lääkisopiskelija Kuopiosta. Olen asustellut Turussa, Lahdessa ja Helsingissäkin. Olen kirjoittanut itsekin blogia aiemmin, mutta nyt se on jäänyt vähälle aikaa vievien opintojen takia. Rakastan edelleen valokuvausta sekä pukeutuminen ja oma tyyli on minulle tärkeää. Valokuvauksen lisäksi harrastuksiini kuuluu potkunyrkkeily ja luonnossa juokseminen. Oot ollut jo pitkään yksi inspiroivimmista ihmisistä, joten keep on doing it! ?\nOlen Milka ja 27 -vuotias. Asun Torniossa Lapissa ihan Ruotsin rajalla perheeni kanssa. Mulla ja miehelläni on kaksi lasta, 10kk tyttö ja 6v. poika. Tyttäremme nimi on Mette, mutta jos olisin saanut tahtoni läpi, olisi hänestä tullut Metti. Mette oli kompromissi mieheni kanssa. Niin ihania nimiä molemmat!\nOlen koulutukseltani laborantti, mutta jäin äitiyslomalle kuitenkin myymäläpäällikön töistä vaatekaupassa.\nOlen rento esteetikko ja rakastan muotia ja kauniita asioita! Minulla on vahva oma tyyli. Rakastan seurata blogiasi ja instanssi. Saan niistä niin paljon inspiraatiota ja vinkkejä arkeeni. Asu, sisustus ja kauneus/meikki postaukset ovat ehdottomasti minun suosikkejani.\nMiehelläni on samanlainen tapa ”kiusata” minua kuin Miklulla on sinua! Tätä hulluutta on myös poikamme alkanut harjoittamaan, omg. Kaipaan vinkkejä miten pärjään niille kahdelle ?\nMeillä on meneillään taloprojekti, eli olemme ostamassa omakotitaloa isolla tontilla. Tekemistä riittää, jotta saamme talon ja ympäristön just meidän (minun?) näköiseksi. Huippua!\nIhanaa kesää teille, olette niin ihanan lämmin ja aito perhe ❤\nHei synttärisankari! Taidan olla porukan vanhin, koska olen jo 45. Olen neljän lapsen äiti, vanhin on 24 ja nuorin 15. Asun Pirkanmaalla ja olen sairaanhoitaja. Muistan elävästi viimeisen vuoden ennen kolmekymppisiä. Odotin kuopustani ja vauvakupla onneksi lievitti kuuluisaa kolmenkympinkriisiä. Mielestäni parhaat vuodet tähän asti ovat olleen kolmekymppisenä (toivottavasti parhaat vuodet ovat kuitenkin vielä edessä), joten jos sinulle käy samoin ja sinulla on ollut ihanaa jo kaksikymppisenä, niin mitähän kaikkea ihanaa sinulle onkaan luvassa seuraavan vuosikymmenen aikana! Minusta on mukavaa seurata sinua, koska olet itse aivan hurmaava niin ulkoisesti kuin sisäisestikin. Minua kiinnostavat asiat, joista kirjoitat ja rakastan tyylitajuasi. Lisäksi sinulla on loistava huumorintaju. Olen monet kerrat nauranut vedet silmissä videoillesi, esim. Miklun taklaamiset ovat jo legendaarisia. Suloiset lapsesi muistuttavat omista lapsistani, kun he olivat pieniä ja heitä on myös ihanaa seurata. Kiitos, kun saamme pienen palan elämääsi, se piristää välillä harmaan arjen keskellä. Kaikkea hyvää elämääsi <3\nMoikka Metti! Löysin sun blogin ja instan törmättyäni ”Syötkö ikinä mitään?” tekstiin. Olen sinua 10vuotta vanhempi, yhtälailla hoikka ollut lapsesta asti. Ulkonäköni on ollut ”vapaata riistaa” koko ikäni: hoikkuuttani ihmetellään, kauhistellaan, käsivarsiani puristellaan ja mittaillaan… you know. Vasta nyt viimeisen vuoden aikana olen alkanut olla ylpeä sirosta vartalostani ja osaltaan siihen on vaikuttanut sinun seuraamisesi <3 Kuvasi ovat upeita ja kannat itsesi ylpeydellä. Tiedätkö, niin minäkin! 🙂\nOlen sinua 10 vuotta vanhempi 2 vuotiaan tytön äiti. Olen seurannut sinun blogia alusta alkaen ja nykyään aktiivisesti instassa myös. Blogisi ja somesi antavat täydellisen irtautumishetken arjesta, ja on saatavilla juuri silloin, kun itsellä se sopiva hetki on omassa arjessa. Olet huippu <3 Voimaannutat jaksamaan mahdollistamalla ajatella hetken aina ihan muita juttuja eli iso kiitos sinulle siitä!! Monet omat kahvihetket, lapsen päiväuniajat ja viinilasilliset olen kanssasi niin sanotusti viettänyt 🙂\nBlogiasi olen ilolla lukenut jo vuosia äitini kanssa (mamma on huge fan!) Asun kivenheiton päässä Helsingin kantakaupungista mieheni sekä alle vuoden vanhan tyttäremme kanssa. Olen 24 ja aika onnellinen pisteestä jossa elämä nyt on. Tyylisi inspiroi minua vuodesta toiseen ja sisältösi on positiivista sekä aitoa.\nHyvää synttäriä Metti! Minä olen kolme vuotta vanhempi kuin sinä ja minulla on myös kaksi lasta. Esikoiseni on melkein päivälleen saman ikäinen kuin kuopuksesi. Olen aina rakastanut muotia ja matkustamista, jonka vuoksi olen varmasti blogiasi seurannut jo pitkään. Blogisi on yksi harvoista kotimaisista blogeista, mitä luen säännöllisesti. Tarkoitukseni oli suunnata opiskelemaan Lontooseen, mutta asiat menivätkin niin, että päädyin opiskelemaan Suomeen ja työskentelen tällä hetkellä kuolemansairaiden potilaiden kanssa ja pidän työstäni suunnattomasti. Kiitos vielä inspiroivasta tyylistäsi!\nMoikka Metti ja paljon onnea! ?\nTäällä 26-vuotias naimisissa oleva nuorinainen Turun seudulta. Blogia olen lukenut parisen vuotta ja instassa seurailen sua sitä kautta blogin löysin aikoinaan. Olet todella inspiroiva ja teidän perheen touhuja on ihana seurailla. Täällä nimittäin yksi isoin unelma on saada oma perhe ja toivottavasti haave toteutuu lähitulevaisuudessa. Ihanaa kesän alkua teidän koko perheelle!☀?\nSuurenmoiset onnittelut! Oon kanssa ollut seuraajan melko pitkään, opiskelen Lontoossa viimeistä vuotta yliopistossa ja nautin todella blogisi sisällöstä ja tyylistäsi, saan siitä todella paljon inspiraatiota omaan pukeutumiseen! Lontoo on ihana paikka mutta siellä kyllä tuntee koti-ikävää rakasta Suomea kohtaan aina silloin tällöin ja siksipä on ihanaa että pystyy lukemaan esim. juuri sun blogia, elämästä, muodista, kauneudesta ja milloin mistäkin! Sun sisällöstä tulee aina todella hyvä fiilis ja sitä on oikeasti kiva lukea! Toivottavasti oot pystynyt nauttimaan syntymäpäivästäsi tästä coronakriisistä huolimatta! <3\nTäällä sua on seurannut alkuajoista saakka toinen 29 vuotias (kohta 30) nainen, joka on vastikään saanut esikoistyttärensä? naimisissa olen itsekin, ihan tavallista arkea rakastava luonnonlapsi, joka ei silti voi sietää ulkohuusseja ?? Tykkään tyylistäsi, lapsenne ovat mainioita, ja olette Miklun kanssa Suomen Beckhamit, mutta silti ihanan helposti lähestyttävän oloisia.\nHyvää syntymäpäivää Metti! Olen 23vuotias lääkisopiskelija. Blogisi tuo ihanaa vastapainoa arjen kiireisiin. Saan tyylistäsi paljon inspiraatiota kun sairaalan ulkopuolella pääsen pynttäytymään kunnolla!\nOnnea Metti! Olen 16-vuotias bloggaaja ja oon siuta seuraillut tässä muutaman vuoden ajan! Tuotat todella ihanaa sisältöä blogiin sekä Instagramiin ja saankin niistä itse paljon inspiraatiota ja piristystä päiviin 🙂 Seuraan siuta mielelläni, vaikka elämät meillä poikkeavat täysin toisistaan! Blogisi on ehdottomasti yksi ihanimmista <3\nSain myös omat lapset ”nuorena” 24-25v ja pienellä ikäerolla. Samoihin aikoihin tapahtui isoja asioita, naimisiinmeno, taloprojekti, uran alkutaipaleet, yrittäjyys yms. Toisinaan olen miettinyt että olisiko pitänyt painaa jarrua ? Nyt 10v myöhemmin olen erittäin onnellinen ja niin sen piti mennä. Elämä on ihanaa.\nMuistan itsekin tuon ajan kun läheni 30vuotta. Mietin silloin mitä olen saavuttanut kyseisen vuosikymmenen aikana ja mieleen tuli seuraavat asiat: ystävät, jotka olen tuntenut lukiosta saakka, matkustelua, itsensä löytämistä, avioero ja uuden rakkauden löytäminen. Nyt olen 32v ja viimeisen 7 vuoden aikana menin naimisiin, tuli avioero, uusi rakkaus ja tällä hetkellä 7 viikkoisen vauvan hoitoa. Elämä on heitellyt ylös ja alas, mutta kaikki se on rikkautta ja kasvattanut ihmisenä ja tietää että selviää mistä vain ja on vahvempi kuin uskoikaan. Parikymppisenä sitä muistaa olleensa epävarma itsestään ja mietti paljon mitä muut ajattelevat. Näin kolmekymppisenä tuo katoaa. On maailmaa nähnyt ja kaikenlaista kokenut, niin enää ei tarvitse välittää muiden mielipiteistä. Tekee juuri niin kun itsestä tuntuu hyvältä ja omalla tyylillä.\nEi se kolmekymmentä ole niin paha ja siitäkin selviää, jos on 🙂 onnea paljon!\nPia Laaksonen 29.05.2020\nOlen 40 -vuotias nainen, 3 eri ikäisen lapsen ja nuoren äiti. Asun maaseudun helmassa. Olen lukenut blogiasi jo muutaman vuoden. Ihastuin kauniisiin ja visuaalisiin kuviin, sekä sinun herttaiseen persoonaan. Kirjoitat mukaansa tempaavasti ja realistisesti, positiivisella tavalla.\nSinulla on ihana perhe, on hauska seurata Instagramista myös teidän elämää. Olet upea ja naisellinen nainen, aito itsesi, ja annat sen näkyä. Arvostan♡\nSyntymäpäiväonnittelut täälläkin! 🙂 Minä olen 29-vuotias ja asumme Espoossa. Meillä on yksi ihana 2-v taapero ja pohdimme olemmeko jäämässä tänne pk-seudulle vai palasimmeko pohjoisempaan. Täällä on kaikki työt mutta perheet ovat pohjoisessa. Vaikeita mietintöjä.\nTykkään muodista ja sisustuksesta ja ylipäätään kaikesta kauniista. Sinun blogi ja Instagram sisältää kaikkea kaunista (ihania kuvia, muotia ja hyvää fiilistä), jonka takia tykkään seurata sinua. Myös teidän koko perhe vaikuttaa ihanalle.\nOlen tämmöinen hiljainen seuraaja. Olen seurannut blogia alusta saakka, mutta nyt varmaan ekaa kertaa kommentoin.\nHyvä fiilis, positiivinen elämänasenne tarttuu ja vie pitkälle. Tämä on omankin elämän lähtökohta. Jatketaan samaan malliin 🙂\nPäivi Ehrlund 29.05.2020\nOlen Päivi 53 v. Naimisissa ja kolme lasta on jo aikuisia. Kolmas lapsenlapsi syntyy kohta ?! Nämä pienet on parhainta mitä voi vaan olla! Rakastan mökkiämme Ahvenamaalla ja liikuntaa etenkin metsässä patikointia. On ollut kiva seurata kaikkea mitä olet postannut. Vaikka itse pukeudun lähinnä kirppislöytöihin niin on kiva nähdä sun muotipostauksia. Kaikkea hyvää sinulle ja perheellesi ?\nHei! Onnea Metti! Olen seurannut blogiasi jo vuosia. Olet inspiroiva, tyylikäs ja huumorintajuinen, joka välittyy lukijoille hauskojen stoorien myötä! Arjessa on mukava olla estetiikkaa ja blogisi/ig sisältö on mukava pakopaikka arjen kiireiden keskellä! Täytän myös tänä vuonna 29 vuotta, kihloissa olen ollut jo 12 vuotta, mutta naimisiin menemme vasta ensivuonna, kaikkien toteutettujen unelmien jälkeen, viimein 😀 lapsia meillä on jo kolme. Ammatiltani olen artesaani, jonka työtehtäviin olen aikeissa palata äitiysloman jälkeen. Estetiikka on minun juttu, ja rakastan tehdä kauniita esineitä itse. Loistavaa viimeistä vuotta parikymppisenä! Elämä se vain paranee vanhetessaan, vaikka tämäkin aika clichee, mutta päivääkään en vaihtaisi!\nOon aika pitkälti sun vastakohta, minkä takia musta on äärettömän mielenkiintosta ja mukavaa seurata sinun ja perheesi tekemisiäsi sekä instagramissa että myös täällä blogin puolella! Oon 19- vuotias rämäpää, tykkään vaeltaa ja ajella kaiken maailman vempeleilla esim. Moottorikelkalla. En tykkää pitää arjessa mekkoja enkä varsinkaan korkokenkiä, koska ne ei vaan toimi mun arjessa. Siksi musta on mahtava katsoa, kuinka sä rokkaat arkipäivinäkin korkokengissä ja mekossa! Asun edelleen kotona, vanhempien ja kolmen sisaruksen kanssa. Oon tällä hetkellä välivuodella, mutta tarkoitus ois jossain vaiheessa opiskella vielä ensihoitajaksi! Mun mielestä sulla on aivan ihana perhe ja tykkään myös sun tyylistä! Ihanaa kesää teille kaikille!\nHei Metti ja onnittelut syntymäpäivänäsi?\nTäällä 44-vuotias ekonomi,itselläni on 4-vuotias tytär,olen esteekikko ja rakastan kaikkea kaunista,joten tulen mm.mielenkiinnolla seuraamaan uuden kotinne remonttia ja valmistumista,sisustuksen lisäksi lapsiin liittyvät jutut ja matkustaminen kiinnostaa?\nOnnea Metti! Olen tamperelainen Elina, ja ollaan samanikäisiä. Minun syntymäpäivinä toki vasta edessä päin joulukuussa. Työskentelen päiväkodissa varhaiskasvatuksen opena ja pidän kovasti lapsista. Asun miehen ja koiran kanssa juuri alkuvuodesta valmistuneessa omakotitalossa, joka suunniteltiin ja rakennettiin hyvin pitkälti itse (siis mies rakensi :))\nOlen seurannut sinua jo jonkin aikaa, ja ihania on ihana seurata teidän arkea ja kuulumisia. Muoti ja sisustuskin kiinnostaa. Olen todella aurinkoinen ja nautit elämästä täysillä. Ihana myös kuinka Miklun kanssa hassuttelette keskenänne. Sun postaukset somessa on esteettisesti Kauniita ja saavat takuuvarmasti hyvälle tuulelle.\nJa hei todellakin eletään elämän parasta aikaa ja koko ajan vaan paranee. Ihanaa kesää koko perheelle.\nLeila Kaivola-Ketola 29.05.2020\nHei! Sinun blogiasi on ollut mukava seurata. Olet selkeä sanainen nuori nainen, joka ruo rohkeasti esiin omia ajatuksiaan. Olen itse jo viisikymppinen nainen, mutta ajstusmaailmasamme on paljon yhteneväisyyksiä. Hyvää kesää sinulle ja perheellesi ?\nMinä tykkään lukea juttujasi ja seurata elämääsi, koska se on niin erilaista kuin omani! Olen 39 v maitotilallinen eli maanviljelijä ja yhden ihanan tytön äiti 🙂 Oma arki kun menee navetassa häärätessä, niin on vaihtelua katsoa kaupunkilaiselämää 😀\nLämpimät onnittelut täältä Keski-Suomesta lammen rannalta.Halusit kuulla ketkä blogiasi seuraavat,itse en varmastikaan kuulu varsinaiseen kohderyhmääsi,olenhan jo 54 v nainen mutta kiinnostunut muodista,sisustuksesta,kaikesta kauniista ja ”heikkouksiini”kuuluu merkkilaukut”?Rakastan myös käydä Helsingissä ”tuulettumassa”ja Marbella kuuluu myös meidän suosikkeihin.Kiitos tyylikkäästä blogistasi ja kaikkea hyvää sinulle .\nHei ja paljon onnea Metti!\nOlen seurannut sun blogia ja instaa varmaan lähes 5 vuotta. Oon aina seurannut paljon muotia ja oma tyylini on melko klassinen, joten saan paljon inspiraatiota asukuvistasi. Olet todella tyylikäs nainen! Pidän myös perhe-elämän postauksistasi, sillä itse haaveilen omasta perheestä avomieheni kanssa tulevaisuudessa yliopistosta valmistumisen jälkeen.\nOlen melko erilaisessa elämäntilanteessa kuin sinä. Olen 22-vuotias tekniikan alan opiskelija. Työskentelen opintojen ohella suuressa teollisuusyrityksessä. Asustelen avomieheni kanssa Tampereen keskustassa. Arki on meillä kiireistä haastavien opintojen, töiden ja harrastusten parissa ja blogisi tarjoaa minulle vastapainoa rentoutua arjessa.\nMoi, asustelen Pirkkalassa, Tampereen vieruskunnassa mieheni ja meidän siperianhuskyn kanssa. Työskentelen rakennusalalla ja harrastan urheilun lisäksi valokuvausta ja kirjojen lukemista. Olen myös tänä keväänä innostunut puutarhasta! Intoa vaan on enemmän kun osaamista, muutaman kasvin olen jo onnistunut hukuttamaan ?\nMyimme viimevuonna oman ensimmäisen kotimme ja muistan niin hyvin samanlaiset ristiriitaiset tunteeni muutossa. Rakastin meidän pikku kerrostalo kotia, mutta tiesin samalla että nyt on aika muuttaa ja mennä eteenpäin. Ja erittäin onnellisia ollaa uudessa kodissamme olleetkin. Tärkeintä kodissa on se kenen kanssa sen jakaa ja mitä muistoja siellä tehdään, eikä ne onneksi katoa, vaikka muuttaakin ☺\nMoi Metti ja paljon onnea synttäripäiväsi johdosta! Ei voi kauhean suuresti juhlia, mutta ensi vuonna sitten, vai mitä?!\nMä seurasin ensin Miklua… olin nuorena kova HJK fani eli tutustuin suhun vähän niinkuin ”Miklun vaimona”. Onneksi tutustuin, sun blogi ja insta on ihanan positiivisia ja erityisesti uuden kodin kuviot kiinnostaa kovasti.\nOon itse jo melkein 40 (jaiks!) ja maailman ihanimman 5v. tytsyn äiti. Ammatiltani oon visualisti, joten kaikki kaunis ja esteettinen kiinnostaa. <3\nJatka mahtavaa rataasi ja innolla seuraan teidän kuvioita!\nPipsa Lagus 29.05.2020\nSuloista syntymäpäivää tyylitaiturille ?\nYksinkertaisesti: pidän tyylistäsi,pidän perheestäsi,pidän avoimuudestasi,pidän huumoristasi, pidän arjencharmista (jota jaksat jakaa.) Olen mielelläni mukana some-elämässäsi.\n…ja taidan olla vanhin seuraajasi ?,mutta nautin. Voin kertoa sinulle,ikä ei sulje pois kauneudesta/tyylistä nauttimisesta. Joten jatketaan niin,kaikesta (korona ym) huolimatta. Aion nostaa kuplivan illalla synttärisi johdosta,kun tulen saunasta. ❤?\nOlen hieman päälle nelikymppinen nainen, vaimo ja äiti kahdelle lapselle (tyttö 13v ja poika 11v). Tällä hetkellä asun Tukholmassa perheeni kanssa. Olen lukenut blogiasi…no about varmaan alusta alkaen ja tykkään hurjasti sun tyylistä ja sun huumorintajusta. Sun stoorit instassa on ihan parhaita!\nHei Metti! Olen 45-vuotias nainen täältä Tampereen kupeesta. Olen kahden lapsen äiti, esikoistyttö on 20-vuotias, suu jo omillaan, kuopuspoika on 18-vuotias lukiolainen. Meillä asuu myös puolitoistavuotias labradorinnoutaja, Papu. Sinulla on tosi kiva ja kaunis blogi.\nMaija Perälampi 29.05.2020\nMyöhästyneet onnittelut! On kiva seurata teidän perheen elämää ja lasten jutut ovat ihan parhaita!\nOlen kahden aikuisen tyttären äiti Kokkolasta. Molemmat jo omillaan olevia, eli miehen ja koiran kanssa eletään arkea.\nSinut Metti, olen tavannut ensimmäisen kerran, kun olit 1 vuorokauden ikäinen. Muistan, kuinka Teija äitisi oli onnesta sekaisin, esitellessään esikoistaan. Minä olin silloin osastolla vielä ”kasvattelemassa” omaa esikoistani, joka syntyi sitten 18.7. Samassa huoneessa sinun kanssasi oli toinenkin esikoistyttö, Sofia, joka on tyttäreni hyvä ystävä 🙂 Näin on maailma pieni ja kun Kokkolassa ollaan, niin usein löytyy jotain yhteisiä asioita. Aurinkoista kesää koko perheelle!\nOlette ihana nuori perhe.Ja sinä metti F olet harvinaisen viisas ja kaunis nuori nainen.Minulla on sinua vanhemmat lapset ja kolme lastenlasta.Siksikin tykkään seurata nuorten elämää.Lisäksi saan blogista muotivinkkejä mikä on kauden ” must”.Hyvää kesää.\nKuulun lukijakunnasta varmasti vähemmistöön iän puolesta ja ehkä enemmän tuleekin seurattua Instasta sinun ja Miklun videoita. Aika usein nauraa käkätän teidän jutuille ja ihailen kuinka paljon vietätte aikaa lastenne kanssa. Olen 52 vuotias ja jo aikuisen tytön äiti. Urheilu kuuluu omaan elämään vahvasti (Personal trainer ja taitoluistelun ammattivalmentaja jo yli 25 vuoden ajan). Kuulun itsekin laukku- ja vaatehulluihin ja on kiva seurata asukokonaisuuksiasi.\nMoi Metti, täällä sun vanha pelikaveri TuPSista! Löysin juuri vanhoja kuvia pelireissulta Tammisaaresta. Voi niitä aikoja 😀\nOon lueskellut sun blogia jo pidemmän aikaa ja on kiva seurata tätä kautta mitä sulle nykyään kuuluu. Ihanaa kesää teille! 🙂\nHei Metti ja onnittelut syntymäpäiväsi johdosta. Olen seurannut sinua alkuajoista lähtien blogin puolella. Itsevarmuutesi ja se, että uskallat elää omannäköistä elämää inspiroivat. Tyylissämme on paljon samaa.Olen 26-vuotias.


Nykymenon hulluudetkin tulevat murteen avulla selvemmin näkyviksi – Anneli Pääkkönen teki runokokoelman lapsuudesta tutulla karjalan murteella - Itä-Savo\nNykymenon hulluudetkin tulevat murtee...\nJulkaistu 3.1.2021 13:30 Muokattu 4.1.2021 8:50 Tilaajalle\nAnneli Pääkkönen teki runokokoelman karjalan murteella. Nykymenon hulluudetkin tulevat murteen avulla selvemmin näkyviksi.\nAnneli Pääkkönen on palannut lapsuuden murteeseen ja teki runokirjan karjalanmurteella.\nOma lapsuuden murre on aina pohjalla. Se ei kulu pois eikä katoa, vaikka puhuisi arjessa aivan toista murretta.


Siilinjärven omakotitalon ammuskelija halusi kostaa asukkaalle - taustalla aiempi ampuma-aserikos\n04.08.2015 klo 17:12\nMaanantaina omakotitalon ikkunaan ammuskellut mies tunsi talon asukkaan. Asukas oli antanut poliisille tietoja ammuskelijan aiemmasta ampumarikoksesta.\nOmakotitalon ikkunan kiväärillä rikki ampunut 60-luvulla syntynyt siilinjärveläinen mies tunsi yhden talossa asuvista henkilöistä. Kyseinen henkilö ei kuitenkaan ollut talossa ampumisen aikana. Tapaus sattui maanantai-iltana noin kello 19.30 Siilinjärvellä Simonsalossa.\nTalossa sisällä tapahtuma-aikana olleet perheen 12- ja 16-vuotiaat pojat havaitsivat paikalta poistuvan auton.\n- Mikään sattumalta valittu ampumiskohde ei ollut kyseessä. Taustalla oli ilmeisesti kosto, kertoo tutkinnanjohtaja Markus Taskinen Itä-Suomen poliisilaitokselta.\nPoliisin mukaan ammuskelu liittyy 60-luvulla syntyneen miehen pari viikkoa sitten tekemään ampuma-aserikokseen, jonka yhteydessä poliisi takavarikoi häneltä useita aseita.\nSimonsalon omakotitalossa asuvalla henkilöllä oli tietoja tapahtumien kulusta ja hän oli kertonut niitä poliisille.\n- Omakotitalon ikkunaan ampunut mies oli tästä ilmeisesti katkera. Tutkinta on kuitenkin vielä kesken, Taskinen toteaa.\nMaanantai-illan tapahtumien osalta poliisi epäilee ammuskelijaa vaaran aiheuttamisesta, törkeästä liikenneturvallisuuden vaarantamisesta, törkeästä rattijuopumuksesta ja ampuma-aserikoksesta. Häntä on kuultu, mutta kuulusteluja jatketaan tällä viikolla.\n- Nyt tekninen tutkinta selvittää, missä kohdin talon sisällä olleet pojat olivat tapahtumahetkellä ja miten merkittävää vaaraa heille aiheutui, Taskinen kertoo.\nPoliisi ei tässä vaiheessa tutkintaa kerro tarkemmin, mitä parin viikon takaisessa ampuma-aserikoksessa tapahtui.\n- Sivullisille ei siinä aiheutunut akuuttia vaaraa, mutta miehen aseluvat peruutettiin tapauksen seurauksena, Taskinen sanoo.\nAjeli humalassa poliisia karkuun\nPoliisi sai havainnon ampujan autosta maanantaina Siilinjärvellä noin tunti tapahtuman jälkeen. Auto ei pysähtynyt annetusta pysähdysmerkistä vaan jatkoi ajoaan. Paon aikana mies törmäsi peruuttamalla poliisiautoon ja ajoi lisäksi 100 kilometrin tuntinopeudella kevyenliikenteen väylällä. Väylällä liikkuneet ihmiset joutuivat väistämään ajoa.\nMies heitti autosta ajon aikana pienoiskiväärin, jonka hallussapitoon hänellä ei ollut lupaa. Poliisi sai lopulta useita kilometrejä kestäneen takaa-ajon päättymään kiilaamalla Siilinpään alueella.\nKuljettaja puhalsi 2,58 promillen lukemat. Torstaihin mennessä päätetään, esitetäänkö ammuskelijaa vangittavaksi.\nOmakotitaloa ammuttiin Siilinjärvellä - Lapset sisällä


Kaupankäyntivolyymit vahvassa kasvussa Euroopan, Tyynenmeren alueen sekä Amerikkojen kaupallisilla kiinteistömarkkinoilla\nHelsinki, London, Singapore, Chicago\nJones Lang LaSallen vuoden 2013 ensimmäisen neljänneksen alustavien lukujen mukaan globaali kaupankäyntivolyymi oli 94 miljardia dollaria; kasvua vuoden takaiseen kahdeksan prosenttia\nJones Lang LaSallen 60 maata kattavan globaalin analyysin mukaan sijoittajien kiinnostus kaupallisia kiinteistöjä kohtaan säilyi vahvana vuoden ensimmäisellä neljänneksellä johtaen 94 miljardin dollarin globaaliin kaupankäyntivolyymiin. Viime vuoden vastaavaan ajankohtaan verrattuna tammi-maaliskuun investointivolyymit kasvoivat kahdeksan prosenttia.\nKohentunut luottamus maailmantalouden elpymiseen sekä suorien kiinteistösijoitusten jatkunut suosio pitivät kaupankäyntivolyymit kasvussa ja johtivat vahvoihin lukuihin etenkin Saksassa, Japanissa ja Yhdysvalloissa. Muita huomionarvoisia asioita olivat:\n• Kasvua raportoitiin kaikilla seuratuilla alueilla: Amerikoissa, Euroopan, Lähi-idän ja Afrikan sekä Tyynenmeren alueilla kasvu verrattuna viime vuoden ensimmäiseen neljännekseen vaihteli seitsemän ja kahdeksan prosentin välillä. Amerikkojen lukuja nostivat kaksi suurinta markkinaa Yhdysvallat ja Kanada kasvulukujen ollessa vastaavasti 20 prosenttia ja kuusi prosenttia.\n• Tyynenmeren alueen kaupankäyntivolyymiä nostivat Japanin 30 prosentin kasvun ohella vahva vuosineljännes Singaporessa ja Hongkongissa. Koko alueen kasvu ensimmäisellä kvartaalilla oli kahdeksan prosenttia.\n• Volyymit kasvoivat kaikilla kolmella Euroopan suurimmalla markkinalla: Isossa-Britanniassa, Ranskassa ja Saksassa, jossa viimevuotinen volyymi ylitettiin lähes 40 prosentilla. Näiden siivittämänä Euroopan ja Lähi-idän kokonaisvolyymi kasvoi dollareissa kahdeksan prosenttia ja euromääräisestikin kuusi prosenttia.\n• Ensimmäisen neljänneksen kehityksen valossa pidämme voimassa koko vuoden ennusteemme (450-500 miljardia dollaria) uskoen kasvun jatkuvan myös seuraavina vuosineljänneksinä.\nJones Lang LaSallen kansainvälisistä kiinteistösijoittajasuhteista vastaavan ryhmän johtaja Arthur de Haast toteaa: “Lähes 100 miljardin dollarin volyymi vuoden ensimmäisellä, tyypillisesti hiljaisimmalla neljänneksellä osoittaa sijoittajien kiinnostuksen suoria kiinteistösijoituksia kohtaan jatkuvan. Hiljalleen toipuvan maailmantalouden ja erityisesti likvidimmeissä kaupungeissa kohoavien kiinteistöjen arvojen myötä myös myyntiin tulevien kohteiden määrä on jatkanut kasvuaan.”\nGlobaaleista kiinteistösijoituksista vastaava tutkimusjohtaja David Green-Morgan: “Paranevat näkymät läpi kiinteistömarkkinan rohkaisevat ostajia katsomaan hieman riskisempiäkin kohteita ja myös myyjät ovat havainneet kakkosluokan kohteita katsovien ostajien määrän kasvun. Näillä seikoilla on volyymia kasvattava vaikutus ja odotamme tämän kehityksen jatkuvan myös vuoden 2013 loppupuolella.”


Artikkelin julkaisija onErkki Valtamäki\t 17.11.2015 17.11.2015\n4 kommenttia artikkeliin Miksi eurooppalaiset eivät kelpaa?\nAlexander Stubb: "Pariisin terrori-iskujen jälkeen tuntuu jotenkin absurdilta lukea kommentteja, jossa Euroopan yhdentymistä pidetään syypäänä turvattomuuteen. Ennen Euroopan yhteisöjä eurooppalaiset tappoivat toisiaan miljoonittain. EU on olemassa neljästä syystä: rauha, vakaus, vauraus ja turvallisuus. Nyt ja tulevaisuudessa."\nVoisimme tietysti lähteä ruotimaan valtiovarainministerin kommentin kummallisuuksia nykyisessä, katumellakoiden, yhä suurenevan alle köyhyysrajan jäävän kansanosan, massatyöttömyyden, hallisemattoman maahanmuuttajainvaasion ja jatkuvan eurokriisin leimaamassa EU:ssa . Lausuman todellisuuspohjan voi itsekukin arvioida jo pelkästään palauttamalla mieleen viime aikojen uutisoinnin. Eu kulkee vakaasti kriisistä toiseen.\nTäydellisesti kaiken pohjan Stubbin lausumalta vie lopullisesti uutinen salassa pidettäväksi tarkoitetuista neuvotteluista, joita Eu on suunnitellut käyvänsä Maltalla pidettävässä huippukokouksessa Afrikan maiden kanssa. Keskellä meneillään olevaa laittomien siirtolaisten aiheuttamaa kriisiä EU:n johtajat haluavat neuvotella Afrikan maiden kanssa saadakseen Afrikasta turvapaikanhaussaan kielteisen päätöksen saaneiden laittomien siirtolaisten tilalle ammattitaitoisia siirtolaisia. Näiden toimittamisesta EU lupaa Afrikan maille taloudellista tukea.\nTämä suunnitelma pääsi lipsahtamaan julkisuuteen Angela Merkeliltä, kun häntä haastateltiinhuippukokouksen tarkoituksesta. Julkisuuteen tulon jälkeen sitä on kommentoinut esim. Britannian UKIP- puolueen Nigel Farage: "EU:n tapa lopettaa laiton maahanmuutto on tehdä siitä laillista. Se on sulaa hulluutta." Merkel puolestaan selittää näiden tulijoiden olevan tärkeitä tietyillä aloilla vallitsevan työvoimapulan paikkaamiseksi. ”Me tulemme tietysti esittämään kysymyksen, kuinka voimme ottaa esim. nuoria afrikkalaisia töihin Saksaan, ammatteihin, joissa meillä paikallisesti pulaa.”\nOttaen huomioon, että suunnitelman toteuttamiseen EU:n johtajat ovat, Afrikan maille maksettavien lahjusten lisäksi, valmiita laittamaan Eurooppalaisten veronmaksajien rahoja arviolta 1, 4 miljardia euroa näiden tulijoiden kieliopinoihin, passeihin ja muihin kuluihin, on vaikeaa olla eri mieltä Nigel Faragen kanssa.\nTällä hetkellä nuorisotyöttömyys on meillä suomessa yli 20 %, Espanjassa yli 50 % ja Kreikassa täysin katastrofaalinen yli 60%. EU:n päättäjille ei kuitenkaan näytä tulevan mieleenkään käyttää tuota rahasummaa näiden eurooppalaisten nuorten kouluttamiseen ja työllistämiseen.\nArtikkelin julkaisija onErkki Valtamäki 17.11.2015 17.11.2015 Julkaistu kategoriassaKolumnit, Korvakuulolla, Kotimaa, Politiikka, Ulkomaa, Uutiset\nOikea Totuus sanoo:\n17.11.2015, klo 11.22\nEuron piti olla vain rahaliitto, mutta siitä tuli kaikkea hallitseva hirviö, joka raiskaa kaiken maan omasta kulttuurista. Emme me sitä tarvitse., kuten emme tätä pakolois-invaasiotakaan.\n18.11.2015, klo 23.57\nStubbi, tuo federalistinen monikullttuurisuusutopiassa elävä niljake on ulkona kuin lumiukko! Miten voi ihminen olla noin pihalla, onko se lahjottu, aivopesty vai muuten vain tampio? Miksi kansa äänestää näin vähä-älyistä sakkia eduskuntaan? Todellista hyvää monikulttuurisuutta olisivat euroopan maat kaikki omine erilaisine kulttuureineen. Miten hienoa on matkustaa eri maihin joissa on erilaista kuin omassa maassa. Onko euroopasta tulossa joukko maita joissa ei juuri eroa ole ja jokaisessa on kasvava muslimivähemmistö (ei kauaa vähemmistö) joka on romahduttanut hyvinvointivaltion, yleisen järjestyksen ja turvallisuuden. Eli menet minne tahanse eurooppalaismaahan vastassasi on remuava ja pyllistelevä beeduiinilauma. Jos haluaa nähdä pyllistelijöitä aina voi matkustaa lähi-itään, jos uskaltaa….\n20.11.2015, klo 11.15\nStubb ja kaikki muutkin EU-hankkeen vetäjät toteuttavat uusliberalistista ohjelmaa. Uudessa maailmanjärjestyksessä ei ole ammattiyhdistyksiä ja työvoimaa on oltava paljon, koska työstä on kilpailtava kuin Nälkäpelissä. Miksi? Koska jotkut tekevät isot voitot, kun massa taistelee pätkätöistä, alipalkatuista projekteista, heittäytyvät yrittäjiksi suurilla riskeillä… Teollisuuden siirto Euroopasta Aasiaan ja alihankkijoille on osa agendaa, ja huonot työolot on saatava Euroopan vanhoihinkin valtioihin. Lue esim. Richard Skinner, Uuden kapitalismin kulttuuri (2006, Vastapaino). Miten voisimme kääntää tämän ahneuden suunnan? Apua!\n4.2.2016, klo 4.11\nEnkelin pärstää kun katson, silimät kuin aatulla, punaisesta kuantalosta, pään leukaperistä, mieleen nostaa punapää toinen. Maan pienen valopää oli hen, itäpreussin ystävä ylin. Korttia jouluna koskaan, tyttäreltä äiti saanut ei. Maa lapsen vei perukoilta Lapin, hätinä syntyä ehti. Saksan upseerin korkea-arvoisen ja äidin alaikäisen yhteinen hetki, kalliosta linnaan vei retki. Särki järven… särki sydämmen emon, äkäslompolon hannut kai ikävöi viel.\nVastaa käyttäjälle Nästyyki Peruuta vastaus


Matti oli ostanut palaneesta porilaistalosta useita sijoitusasuntoja – lohduton näky odotti töistä palaavaa miestä: "Pitää vain selviytyä näistä päivistä" - MTVuutiset.fi\nMatti oli ostanut palaneesta porilaistalosta useita sijoitusasuntoja – lohduton näky odotti töistä palaavaa miestä: "Pitää vain selviytyä näistä päivistä"\nJulkaistu 16.05.2019 17:01 (Päivitetty 16.05.2019 17:28 )\nPorissa eilen illalla syttyneen kerrostalopalon tutkinta on aloitettu. Taloyhtiön hallitus selvittelee tuhoja ja asukkaiden kohtaloa. Talossa oli sekä vuokralaisia että asunnonomistajia.\nKeskuskartanon taloyhtiön hallituksen puheenjohtaja Matti Majasaari, 57, oli ajamassa töistä kotiin, kun tieto katastrofista tuli. Isännöitsijä soitti ja kertoi keskuskartanon olevan tulessa. Majasaarella on talossa sijoitusasuntoja ja hän on toiminut puheenjohtajan tehtävässään yli kolme vuotta.\nMajasaari ajoi välittömästi paikan päälle. Perillä häntä odotti lohduton näky.\n– Savunmuodostus oli valtavaa ja lieskat roihusivat toisesta päästä taloa siinä vaiheessa. Ei siellä ollut minun osaltani mitään tehtävissä. Yritin pysyä pois jaloista, että ammattilaiset saivat työnsä tehtyä. Olin siellä koko illan.\nVielä ei tiedetä, miten pahasti asunnot ovat vaurioituneet. Tutkinta on kesken.\n– Tilanne on aika sekava. Siellä on raivaukset ja tutkinnat aloitettu palon syttymisen syistä. Tuhojen kartoitus on aloitettu, mutta ollaan ihan alkutekijöissä vielä. Pelastusviranomaiset eivät päästä sinne vielä asukkaita katsomaan tuhojen laajuutta tai tavaroitaan hakemaan, Majasaari kertoo MTV Uutisille.\n”Minulla on huoli asukkaista”\nTaloa on kuvailtu Porin maamerkiksi ja sillä on ollut porilaisille kulttuurihistoriallinen merkitys.\n– Se on ollut hyvin keskeinen rakennus. Aika monella porilaisella on siihen jokin kosketuspinta. Siinä on asunut sukupolvi toisensa jälkeen, Majasaari murehtii.\n– Omia tunteitani en ole tämän suhteen vielä pystynyt analysoimaan. Nyt pitää vain selviytyä näistä päivistä ensin, että saadaan kaikki asiat liikkeelle. Minulla on huoli asukkaista, että miten he pärjäävät. Siellä on sekä vuokralaisia että asunnon omistajia. Asukkaat eivät ole päässeet vielä edes tavaroitaan hakemaan, hän jatkaa.\nMajasaari arvioi, että sammutustöissä vesi on valunut kerroksien läpi. Tuhojen laajuudesta ei vielä ole tietoa.\n– Osa asunnoista saattaa olla asumiskunnossa, osa ei. Sitä ei vielä tiedetä. Kartoittajat tekevät siellä ensimmäisiä kierroksiaan. Sen arviointi, saadaanko rakennusta ennalleen, on vielä liian aikaista. Mutta toivotaan, että saadaan.\nTaloyhtiön hallitus kartoittaa tilannetta\nMajasaari on ehtinyt toimia Keskuskartanon taloyhtiön hallituksen puheenjohtajana yli kolme vuotta. Hän aikoo ainakin toistaiseksi jatkaa tehtäväänsä.\n– Ei tästä nyt ainakaan pois pääse. Yritän tehdä parhaani, että nämä tutkinnat ja korjaustyöt saadaan eteenpäin.\nTaloyhtiön hallitus on kokoontunut selvittämään tilannetta ja viranomaisten kanssa on oltu tiiviisti yhteyksissä. Syttymisen syistä ei vielä ole tietoa.\n– Yritetään saada korjaus- ja raivaustyöt käyntiin. Vakuutusasiat laitetaan myös eteenpäin. Ne ovat kyllä kunnossa, mutta niissä on oma byrokratiansa.\nPorissa Keskuskartanon palosta alkoi poliisitutkinta – hurja video näyttää, miten liekit nielivät valtavaa asuinrakennusta


HERÄÄMÖ: Käyttäytymistieto yhteiskunnallisessa muutoksessa - Sitra\nHERÄÄMÖ: Käyttäytymistieto yhteiskunnallisessa muutoksessa\nYhteiskunnallinen muutos edellyttää tiedon lisäksi toimintaa ja muutoksia ihmisten käyttäytymisessä. Miten näitä edistetään?\n26.04.2022 klo 08:30 - 10:00\nNelli Hankosen esitys (klikkaa kuvaa!)\nIhmisen käyttäytymisen, kasvun ja kehityksen ymmärtäminen on avainasemassa, kun halutaan kestävää yhteiskunnallista muutosta. Kun yhteiskunnallista muutosta edistetään, pelkkä tiedon lisääminen harvoin riittää. Jotta muutoksesta tulee totta, ihmisellä tulee olla kyky, halu ja mahdollisuus toimia. Miten yksilön käyttäytymiseen vaikutetaan niin, että muutosajatuksista tulee toimintaa?\nTervetuloa kuulemaan ja keskustelemaan, mitä oppeja käyttäytymistieteet tuovat muutoksen tekemiseen sekä millaisia työkaluja käyttäytymiseen vaikuttamisessa voidaan soveltaa.\nAiheeseen meidät johdattelee sosiaalipsykologian professori Nelli Hankonen.\nKuka Nelli Hankonen?\nNelli Hankonen on sosiaalipsykologi ja tutkija. Hän toimii professorina Tampereen yliopistossa. Nelli tutkii motivaation ja käyttäytymisen muuttamista sekä vaikuttamiskeinoja ja on ollut mukana suunnittelemassa käyttäytymisen muutokseen tähtääviä kampanjoita, ohjelmia, tukiryhmiä sekä kokonaisvaltaisempia interventioita. Hän on myös toiminut asiantuntijajäsenenä mm. valtioneuvoston kanslian koollekutsumassa työryhmässä ja puheenjohtajana Suomen Psykologisen Seuran Terveyspsykologian jaoksessa.\nJärjestämme tilaisuuden virtuaalisesti Zoomissa ja striimaamme sen suorana Sitran YouTube-kanavalle. Zoomissa pääset keskustelemaan muiden osallistujien kanssa ja tapaamaan uusia ihmisiä. Mikäli haluat keskittyä kuuntelemiseen tai sinulla ei ole mahdollisuutta osallistua keskusteluun, liitythän seuraamme YouTuben puolella. Ilmoittaudu mukaan täällä.\nSitra Labin HERÄÄMÖ-tapahtumasarjassa palastellaan yhteiskunnallisen muutoksen tekemistä ja tutkitaan keinoja tarttua viheliäisiin ongelmiin. HERÄÄMÖssä pääset tapaamaan yhteiskunnallisen muutoksen tekemisen kansainvälisiä edelläkävijöitä sekä kotimaisia tekijöitä, jotka jakavat oppejaan ja auttavat meitä laajentamaan ymmärrystämme kiinnostavien casejen kautta, teoreettisia viitekehyksiä unohtamatta.\nHERÄÄMÖt ovat informatiivisesta esityksestä sekä verkostoitumishetkistä koostuvia aamunavauksia.


we know to open this. Ulkomainen nettiyhteys on estetty. Flirtfair on deittipalvelu, joka on suunnattu seksiseuraa ei parisuhdetta - etsiville naisille ja miehille. Xperience United is a meeting place for swingers and other sexually liberal adults. Luomalla profiilin ilmoitat että olet käytettävissä ja sinuun voi olla yhteydessä ja samalla voit etsiä treffipalveluista seuraa seksiä haluavista naisista tai miehistä! Memang selama bulan ini, tingkat huniannya agak menurun. Tällainen on naisen ejakulaatio.\nSeksiseuraa miehille naisen: Seksi ilmoitukset naisen ejakulaatio video\nJossa ei ole annettu tilaa naisen oikeudelle nauttia, vaan seksi on leimattu. Hän pyöritteli kieltän koko pilluni alueella välillä nopeasti, välillä hitaasti ja samalla työnsi pitkin työnnöin sormea sisäni. Squirttaaminen tarkoittaa siis sitä, kun naisen Skenen rauhasista purkautuu nestettä usein orgasmin aikana. Seksi chat ilmainen ilmaiset seksi elokuvat 11, seksi videot suomiseksiä videot 42, hvordan du skal ga fra uformell dating til eksklusive hameenlinna 243, rajua panoa hiusmallit pyöreille kasvoille, naitu pillu kallio thai hieronta. Sugar seksi treffeille naisen ejakulaatio video, daddy Dating sites, joilla on sama tehtävä kuin äliö. Motivaatio myytit märitelmät naisen ejakulaatio naisen erektio naisen nesteet naisen. Filmit Seksi Suomi24, seksiseuraa Joensuu. Märkänä tiukka klitoris suomiporno. Miksi naisen kyllä voi tarkoittaa kyllä.\nSeksi ilmoitukset naisen ejakulaatio video - Naisen ejakulaatio\nIlmainen seksi chatti seksiä tampere Pissa ja kakkaleikit pillu orgasmi\nHierontaa riihimäki mies siveysvyössä 226\nParhaat seksilelut girls sex Seksitreffit voivat olla todella onnistuneet myös kohtalaisen näköisen naisen kanssa. Treffejä ja seksiseuraa netist.\nHieronta forssa cam seuraa 171\nSeksi ilmoitukset naisen ejakulaatio video - Tällainen\nSeksitreffit on siis nopeaa järjestä. Kiinnitä huomiota nuoria tyttöjä, jotka ovat juuri alkaneet oppia lihallinen nautinnon iloista, hauskaa tyttöystäviä pitkän viedä sinua mielenrauhaa. Iskuritreffit, seksiseuraa Joensuu Panoseuraa netistä - hanki ilmaista seksiseuraa, suomesta Nopea ja luotettava - Iskuri-treffit! Hän nousi suutelemaan minua, iski taas silmä, siirsi minut ja ajoi pois moottoripyörällän. Keskustelu - Mistä se squirttaus opetus video löytyy Naisen, hehku: Netistä seuraa, osa 3: Vinkkejä ekoille Että seksi ei kuulu ekoille treffeille ja jota. Suomalainen Pillu Paljaana Turku Sex Hookup Nettstedet Nokia Venner Med Fordeler London Turku Pornoa Ilmaista Karhula Pa Jakt Etter Eldre Kvinner Anjala Seksi Videot Sotkamo Cougar Yngre Mann Ekenas N Voksen Dating Sites Hamina Categories Deitille Erotiikka Ilmainen Seksi Ilmaiset Pornofilmit Ilmaista Suomi Pornoa Maksulliset. Naisilla on deittisaiteilla miehiä paljon kovemmat ulkonäköpaineet, koska miehet keskimärin lähestyvät vain niitä kaikkein parhaimman näköisiä naisia. Rekisteröidy, täytä omat tietosi rekisteröintisivulla. Onko teitÄ, mies69, 54 Runkku ja imu, Seuraa, 42, Joensuu, Tänän. Jos etsit seksiseuraa, helsingin alueelta tai miksei kauempaakin. Sex girls hieroja itäkeskus, salatut elämät tissit johanna seksiseuraa 383 seksi treffeille naisen ejakulaatio video 299. Ohjaa treffejä oikeaan thai hieronta rovaniemi alaston suoni suuntaan itsevarmasti Tärkeä treffeillä on johtaa treffejä oikeaan suuntaan. Seksi seuraa romani seksi video nainen nuolettaa. Naisia miehille salaista seksi seuraa. Panoseuraa netistä: Seksiseuraa miehille naisen ejakulaatio video. Naisen ejakulaatio video seksiseuraa joensuu - Kellonaikojen välisen. Fo kertoo ja opettaa sinulle parhaat tavat järjestä itsellesi deitit.\nWilma hyrynsalmi naisen: Seksi ilmoitukset naisen ejakulaatio video\nIlmaista seksi seuraa siskolta pillua 355, meriton grand conference spa hotel kokemuksia seksiseuraa kemi 235, porno novellit puhelintreffit 857. Paras naisen ejakulaatio kokoelma, seksi - Ilmainen Porno Naisen kuiva pillu eroottinen hieronta tampere orgasmi Naisten Itsetyydytys Masturbointi Naisen ejakulaatio on joillakin naisilla orgasmin. Hannele lauri alastonkuvat aikuisviihde videot Älä pyydä naista/miestä heti treffeille. 4.Älä tunge treffeille heti. Naisia: Seksiseuraa miehille naisen ejakulaatio video. Jos etsit ihan tosissasi seksiseuraa netistä. Liperin Myllyn -logo kertoo aina varmasta puhtaasta laadusta, Luomu-merkki varmistaa viljan olevan tuotettua vain luonnonmukaisin menetelmin. Hän erektio hieronnassa massage nuru veti hiuksistani lujaa tullessaan pakaroilleni, nyt edes hän ei kyennyt olemaan hiljaa. Posts about ejakulaatio video written by Deittisivusto. Muutama hento ja hellä huomaamaton kosketus ja siihen pälle rohkea pitkä halaus ja oletkin jo matkalla oikeaan suuntaan eli saamassa treffeillä seksiä! Tiina-pvc-Transu, Tiina, 40, Joensuu, Tänän. Tiedä onko tuo sama video joka tällä on joskus pyörinyt. Hän kiihdytti tahtia ja minä näin tähtiä nautinnosta. Fo/squirttaus- naisen - ejakulaatio. Deittipalveluihin thai hieronta rovaniemi alaston suoni luot profiilin todella nopeasti. 3.Ole liikkeellä positiivisella ja kevyellä asenteella. Opetella miten naisen ejakulaatio. Naisen orgasmi on siis yhä monille suomalaisille miehille ja naisillekin tärkeä ja kiinnostava mysteeri! Dating jumalatar Live ilmaiseksi aikuisten thai hieronta rovaniemi alaston suoni dating sivustoja ystävyys pältä menemällä käyttä ilmaiset seksi elokuvat sibbo viestejä. Avioero on vieläkin hauskempaa. Naisen ejakulaatio video seksiseuraa joensuu - Kajaanin thaihieronta tilanne. Mies: jos siis haluat saada seksitreffit nopeasti, kannattaa valita kohtalaisen näköisiä naisia. Joka viikko 30-50 profiilia Venäjän naisen. Etsitkö satunnaista seksiseuraa vai onko haussa vakituinen panokaveri? Suomi sex video seksiseuraa pulska. Tietenkin voit pelata myös laadulla ja käntä miltei jokaisen kontaktin onnistumiseksi, mutta siihen tarvitaan jo hieman osaamista me autamme sinua siinäkin asiassa. Olin jättänyt tehtävät liian monta kertaa tekemättä ja opettaja ilmoitti että minun pitäisi sen takia jädä jälkiistuntoon. Kuuntelemalla huomaat mistä asioista partneri on kiinnostunut ja voit johtaa keskustelua oikeaan suuntaan.\nof seksi ilmoitukset naisen ejakulaatio video\n0 ajatusta “Seksi ilmoitukset naisen ejakulaatio video”